CUBA ELAK DIKAIT IMEJ SEKSI - KILAFAIRY MAHU JADI LEBIH BAIK

Pelakon dan penyanyi Kilafairy yang pernah digelar 'Angelina Jolie Malaysia' itu cukup dikenali dengan imejnya yang seksi. Namun, pengikut Instagram (IG) anak kepada penyanyi era 1980-an, Rohana Jalil ini mula perasan imej gadis ini berbeza sebaik 2020 membuka tirai.

Dalam masa sama, Kilafairy ingin menjadikan lembaran 2020 ini sebagai tahun yang segar dan bersih buat dirinya. Kilafairy atau nama sebenarnya Syakila Nisha Jangir Khan berkata, dia juga perlahan-lahan ingin mengikis imej seksi yang cukup sinonim dengannya.

Komen seperti 'Kilafairy dah tak seksi' dan 'imej sudah sopan' dilihat dikongsi pengikutnya. Ada juga yang mengandaikan Kilafairy berubah kerana bakal melangkah ke alam perkahwinan dengan kekasihnya, Sa'aid Umar Aiman.

Bertanya Kilafairy mengenai perkara itu, gadis ini mengaku dirinya makin matang: "Pastinya perubahan itu seiring dengan kematangan diri... Ia seperti isyarat atau 'panggilan' kepada diri sendiri. Dalam hidup ini, kita sentiasa berusaha menjadi lebih baik dan memperbaiki diri.

Klik untuk gambar besar

"Ia suatu proses... Insya-Allah. Berkat doa ibu bapa... Sempena tahun baharu 2020, saya mulakan sesuatu yang segar dan bersih. Saya mahu cuba elak dan tak mahu lagi orang di luar sana terus melihat dan kaitkan saya dengan imej seksi," katanya.

Selain mahu lari daripada pandangan ramai mengenai tubuhnya yang dikatakan seksi, Kilafairy berkata, dia juga turut mahu memberi tumpuan kepada karier seni dan produk makanan tambahan, 'Kilafit' yang diusahakannya.

Tambahnya lagi, dia ingin menjadi insan lebih baik dan sebenarnya sudah menjaga penampilan diri sejak beberapa bulan lalu: "Saya nak jadi insan lebih baik berbanding sebelum ini dan sudah tujuh bulan saya menjaga penampilan diri. Saya sedar usia pun bukan makin muda," jelasnya.

Kilafairy berkata, ketika ini, bukan soal kecantikan luaran sahaja diberi perhatian, malah dalaman: "Mendengar berita orang sakit dan meninggal dunia tanpa mengira usia menyedarkan saya. Melalui perniagaan yang diusahakan, saya dapat menitikberatkan soal kesihatan dalaman selain mengajak peminat menjana pendapatan," ujarnya.

www.myartis.com / Sumber & foto: Berita Harian, Harian Metro & Instagram Kilafairy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SELALUNYA ASKAR-ASKAR (PEMINAT) TOLONG JAWAB..." - SAIFUL APEK, YASSIN TAK PERNAH 'BALAS' KECAMAN

Pelawak yang juga penyanyi Saiful Apek dan Yassin Yahya mengakui mereka kalis kecaman netizen yang cuba membantutkan perjalanan karier mereka yang kini sudah lebih 25 tahun berada dalam industri hiburan. Ujar Saiful, dia sudah lali malah terbiasa dengan kecaman yang lebih teruk ketika zaman kegemilangan kumpulan Senario suatu ketika dahulu.

"Kami menerima kritiktan dan luahan hati orang. Kami anggap komen tu sebagai sesuatu yang membina bukan menghentam. Kami selalu tak jawab kecaman netizen, askar-askar (peminat) yang tolong jawab bagi pihak kami. Prinsip kami jangan hidup dek puji, jangan mati dek keji," ujarnya dipetik sebagai berkata kepada mStar.

Terlebih dahulu 'makan garam' dalam menghadapi realiti dunia hiburan, Saiful dan Yassin turut menasihati pendatang baharu dalam industri seni agar lebih bersifat terbuka dan positif ketika menerima kritikan.

Klik untuk gambar besar

"Kalau dulu komen-komen orang lagi dahsyat walaupun tak ada media sosial, saya terima berguni-guni surat masa tu... baru nak riak sekali apabila baca semua kecaman. Di sebalik satu kejayaan tersembunyi seribu kegagalan. Mereka yang masih baru dalam industri jangan la cengeng (hati tisu)... relaks la," katanya.

Bercerita tentang komitmen dalam program Gegar Vaganza musim kelapan (GV8), Saiful dan Yassin yang kini menggunakan nama kumpulan Sa.Ya akui pernah berselisih pendapat bagi mencari jalan terbaik dalam setiap persembahan setiap minggu.

"Ia bukan hal peribadi punya pertengkaran, lebih kepada saling melengkapi sebagai abang dan adik. Bukan gaduh la, kalau gaduh dah lebam dah. Kami hanya saling menerima pendapat masing-masing... tak ada bersifat peribadi," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - BELLA BAKAL DAPAT ADIK LELAKI

"Saya terharu untuk berkongsi berita gembira ini dengan anda semua. Kami telah menyimpan rahsia kecil ini... namun ia bukan mudah!!

"Tetapi hari ini, saya rasa ia adalah masa yang sesuai untuk memberitahu anda semua bahawa Bella bakal mendapat adik! Saya telah hamil bulan ketiga dan telah melakukan imbasan awal hari ini," demikian kata Dr Halina, isteri kepada Dr Sheikh Muszaphar, angkasawan negara.

Klik untuk imej besar...

"MasyaAllah, ia seperti DejaVu melihat ciptaan Tuhan. Subhanallah... Ia mungkin kelihatan besar pada skrin, tetapi di alam realiti, ia janin berusia 3 bulan hanya kira-kira 5cm panjang," tambah Dr Halina yang kemudiannya membuka rahsia bahawa bayi keduanya kali ini adalah lelaki.

Tahiah diucapkan!

X'TRA - GAMBAR TERKINI ( BIRTHDAY BELLA)


MIRA FILZAH SELAMAT BERSALIN - BAYI LELAKI KONGSI TARIKH LAHIR SAMA 9 SYAWAL

Pada pukul 3.40 pagi Selasa bersamaan 9 Syawal, pelakon dan pengacara Mira Filzah telah selamat melahirkan anak sulungnya yang merupakan bayi lelaki di sebuah pusat perubatan di Kuala Lumpur.

Berita gembira itu dikongsi suaminya, Wan Emir Astar yang turut memberitahu tarikh kelahiran anak mereka sama dengan tarikh lahir Mira mengikut kalender Islam.

"Setinggi-tinggi kesyukuran isteri syurgaku telah selamat melahirkan putera sulung kami pada tarikh sama seperti ibunya iaitu 9 Syawal bersamaan 10 Mei 2022 pada pukul 3.40 pagi," tuturnya dalam satu hantaran di Instagram.

Klik untuk gambar besar

Emir atau nama penuhnya Wan Emir Astar Wan Mohammad Khair-il Anuar juga memaklumkan isteri dan bayi mereka kini dalam keadaan baik dan mengucapkan terima kasih atas doa orang ramai.

"Putera kami yang bergema nyaring tangisannya berada dalam keadaan sihat, di samping ibunya yang juga dalam keadaan sihat. Kami mengucapkan jutaan terima kasih kepada semua atas doa dan harapan yang telah dicurahkan ke atas perjalanan kami sekeluarga," jelasnya.

Untuk makluman, Mira atau nama sebenarnya Nur Amirah Filzah Badioezaman, 29 mendirikan rumah tangga dengan anak kepada Ahli Parlimen Kuala Kangsar itu pada September 2020.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DALAM LAKONAN MENYONDOL, LUAR LAKONAN PUN MENYONDOL" - WATAK LAKONAN IRA KAZAR DALAM TELEMOVIE KENA PERLI

Sehingga kini, isteri kedua pengarah dan pelakon Syamsul Yusof iaitu Ira Kazar dilihat masih berdiam diri dan tidak terlalu menonjolkan diri atau memberikan apa-apa kenyataan berhubung kemelut di antara mereka serta isteri pertama suaminya, pelakon Puteri Sarah Liyana.

Baru-baru ini, tular rakaman di TikTok mempamerkan anak kepada pelakon Kazar Saisi itu dalam satu telemovie yang pernah dilakonkan Ira bersama beberapa pelakon lain.

Klik untuk gambar besar

Dalam telemovie tersebut, Ira atau nama sebenarnya Faghirah Fatini binti Kazaruddin itu hanya memegang watak sampingan sebagai salah seorang rakan watak utama yang dilakonkan Ain Edruce.

Difahamkan, Kazar juga turut sama berlakon dalam telemovie itu. Bagaimanapun, bukan lakonannya yang menjadi perhatian sebaliknya gaya penampilan Ira yang menjadi perbualan netizen di ruangan komen dan turut mempersoal 'taste' Syamsul.

Bukan itu sahaja, watak yang dibawa Ira di dalam telemovie bertajuk 'Perang Dingin' itu turut sindiran apabila didakwa sama seperti yang berlaku dalam dunia realitinya.

Sebelum ini, ada sahaja cerita-cerita yang tular membabitkan Ira Kazar seperti beberapa Instagram story sebelum ini yang menunjukkan seolah-olah dia santai dan situasi ini tidak memberi kesan kepadanya.

Menerusi perkongsian di Insta Story, Ira dilihat ada memuat naik video makan aiskrim dan burger.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 GAMBAR - MANISNYA ANAK DARA SAIDA TARUDDIN

Gambar menarik anak gadis Saida Taruddin, kakak kepada Datuk Siti Nurhaliza yang makin manis dan pandai bergaya seperti ibunya. Malah ada yang kata wajah anaknya itu mirip pelakon Nora Danish!

Meskipun menjadi ibu tunggal sejak Oktober 2011, namun Saida dilihat masih lagi solo walaupun tidak lama dulu ada gosip mengatakan dia sedang mengenali hati budi seorang duda.

"Alhamdulillah, saya sedang mengenali dirinya. Kini kami sedang
menyelami hati budi masing-masing. Apa yang saya boleh katakan sekarang,
 saya hanya mahu 'go with the flow' dan mahu hubungan ini berjalan
mengikut aturan langkah demi langkah (step by step)," ujar Saida baru-baru ini.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MENANG MLM 2021 - SYAIFUL TIRO MAHU TUNAI UMRAH & BELI BOT NELAYAN BANTU PENDUDUK KAMPUNG

"InshaAllah kalau dipanjangkan umur, saya mahu menunaikan umrah dan kemudian beli sebuah bot nelayan. Saya datang ke sini memang berniat nak membeli sebuah bot untuk memberi peluang pekerjaan kepada penduduk di kampung," itulah kata pelawak Syaiful daripada kumpulan Tiro yang mahu berkongsi rezeki wang hasil kemenangan Maharaja Lawak Mega (MLM) 2021 apabila dia berhasrat membeli sebuah bot nelayan untuk kegunaan penduduk kampungnya.

Ditemui pada sidang media selepas berakhirnya MLM21 di Putrajaya International Convention Center (PICC) malam tadi, Syaiful atau Mohd Syaiful Doli Sharif, 32, berkata, selain membantu penduduk Kampung Pantai Bahagia Kudat, Sabah mencari rezeki, dia juga berhasrat untuk menunaikan umrah.

Pada minggu akhir MLM 2021, Trio yang dianggotai oleh Syaiful, Sharif dan Danial telah dinobat sebagai juara, sekaligus membawa pulang wang tunai RM500,000 berserta sebuah trofi.

Selain Syaiful, adiknya iaitu Sharif atau nama sebenarnya Sharif Kadil Doli Sharif, 30, juga mahu menggunakan wang tersebut untuk melaksanakan ibadah umrah. Tambahnya, sebahagian daripada wang itu turut mahu dijadikan sebagai simpanan bagi menampung perbelanjaan.

Klik untuk gambar besar

"Memang saya dah niat InshaAllah kalau ada rezeki ni nak pergi umrah. Selebihnya saya akan simpan sebagai saving untuk kita bertahan sepanjang pandemik. Duit itu mungkin juga akan digunakan untuk projek yang akan datang," ujarnya.

Sementara itu, Danial atau nama sebenarnya Mohamad Danial Mohd Zaini, 28, pula mahu menggunakan wang tersebut untuk tujuan berkahwin biarpun masih belum mempunyai calon isteri.

"Saya nak berkahwin, tapi calon isteri belum ada lagi. Saya nak pergi haji dan selepas itu mahu berkahwin. Umur pun sudah 28 tahun, sudah tiba masanya saya mencari jodoh," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JIKA DIMURAHKAN REZEKI, SAYA RANCANG NAK DAPAT 8 ORANG ANAK" - AYU RAUDHAH

Biarpun sudah dikurniakan dua cahaya mata, namun Ayu Raudhah tetap berhasrat untuk menambah zuriatnya bersama Zaquan Adha dan siapa sangka dia mahu memiliki 8 orang anak dan dia juga sering berdoa agar keinginan itu tercapai atas berkat oleh-Nya.

"Alhamdulilah, syukur dengan kehidupan saya sekarang ini. Keluarga saya bertambah ceria dengan kehadiran 2 anak teruna yang sentiasa hiburkan hati saya dan suami.

"Anak saya yang sulong sudah terikut-ikut minat ayahnya yang suka main bola, pantang nampak bola dia akan tidak berhenti bermain. Sekiranya dimurahkan rezeki dikurniakan anak seramai 8 orang, saya rasa  bersyukur dan bertambah ceria suasana keluarga kami, Insha Allah," ujar Ayu berseloroh.

Klik gambar untuk size besar

Ayu turut memberitahu yang dirinya semakin sibuk menguruskan keluarga dan bisnes tudungnya iaitu Padusi.

Malah, karier lakonan berada di fasa berehat dan akan kembali berlakon semula. Namun dia tidak meletakkan sasaran bila masanya untuk bergiat aktif semula.

"Buat masa sekarang saya tidak bersara lagi dalam dunia lakonan, saya nak berlakon tapi masa yang tidak menginzinkan. Lagipun anak-anak saya masih kecil dan perlukan perhatian dan jagaan sepenuhnya oleh saya dan suami.

"Kalau tanya saya rindu ke tidak? Jawapan saya adalah iya. Tetapi masa belum mengizinkan, Zaquan tak larang saya untuk berlakon, tapi saya yang membuat keputusan untuk berehat seketika," jelasnya.

Menyentuh mengenai pencalonannya dalam kategori Pelakon Pembantu Wanita Terbaik FFM27, dia berasa sangat bersyukur dan terharu kerana bakatnya masih lagi diterima oleh para juri untuk tercalon sebagai finalis.

Ayu tidak meletakkan harapan yang tinggi untuk menjulang trofi kemenangan, tetapi dia harapkan pada malam kemuncak itu adalah hari kemenangan kepada semua calon yang menyemarakkan dunia perfileman negara.

Untuk rekod, Ayu dan Zaquan mendirikan rumahtangga mereka sekitar 4 tahun yang lalu dan pasangan ini telah dikurniakan dua orang cahaya mata lelaki iaitu Muhammad Aisy Qaiser, 2, dan Muhammad Aisy Aryan, 1.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MOHON MAAF LANGGAR SOP - PEKERJA SHUIB & SITI SARAH KEMALANGAN

"Kami singgah makan di restoran di tepi jalan selepas selesai menguruskan banyak perkara. Kami mohon maaf. Ini adalah pengajaran untuk kami dan harap menjadi pengajaran untuk orang lain agar sentiasa patuh SOP.

"Apa yang penting, kami jadikan ia sebagai pengajaran dan sama-sama kita ikut semua saranan kerajaan okay?" Itulah kata-kata penyanyi Siti Sarah Raissuddin.

Siti Sarah dan suaminya, pelawak Shuib Sepahtu telah dikompaun RM1,000 setiap seorang selepas didapati melanggar prosedur operasi standard (SOP) dalam tempoh Perintah Kawalan Pergerakan (PKP) di sebuah premis makanan di Kuala Lipis, Pahang, semalam.

Ujar Sarah, perkara itu menjadi pengajaran buat dirinya dan suami. Dalam masa sama, Sarah juga berharap orang ramai akan terus patuh pada SOP ditetapkan kerajaan.

Klik untuk gambar besar

Sementara itu, Sarah dan Shuib turut berdepan dugaan lain ketika dalam perjalanan ke majlis pembukaan cawangan Bubble Bee di Kota Bharu dan Kubang Kerian, Kelantan.

Jelas Sarah, salah seorang kakitangan Bubble Bee terbabit dengan kemalangan jalan raya namun bersyukur tiada kecederaan serius berlaku.

"Banyak dugaan sebelum kami sampai ke Kelanan untuk pembukaan di Kubang Kerian dan Kota Bharu. 12 jam perjalanan. Bukan untuk datang bercuti, sebaliknya kami ke Kelantan sudah dapat kebenaran rentas negeri untuk menguruskan pelancaran dua cawangan baru di sana.

"Mulanya, pekerja kami terbabit dalam kemalangan. Kereta mereka terbabas naik ke atas bukit akibat jalan licin. Berderau darah saya bila dapat berita itu. Alhamdulillah syukur sangat kerana hanya kereta sahaja yang rosak, mereka tak alami kecederaan serius. Jadi, perjalanan kami diteruskan," tuturnya.

Bagaimanapun, kata penyanyi lagu 'Semakin' itu, dia bersyukur apabila majlis pembukaan dua cawangan itu berjalan lancar.

"Akhirnya, tadi sudah selesai pelancaran dua cawangan di Kubang Kerian dan Kota Bharu. Dugaan memang banyak tapi semuanya tak patahkan semangat kami," katanya.

www.myartis.com / Sumber & foto: Harian Metro, mStar & Instagram Siti Sarah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USIA 60 TAHUN - WAN MAIMUNAH NIKAH 13 DISEMBER INI

Usia 60 tahun bukan alasan untuk tidak kahwin lagi. Hal ini dibuktikan oleh pelakon berbakat Wan Maimunah Wan Abdul Aziz yang akan mendirikan rumah tangga ketika memasuki usia emas itu.

Cerita gembira itu dikongsikan sendiri oleh Wan Maimunah yang dia akan menamatkan zaman jandanya dengan seorang ahli perniagaan berasal dari Johor pada 13 Disember 2013. Apa yang menarik, lelaki itu lebih muda darinya iaitu berusia 53 tahun.

“Kami mula berkenalan kira-kira dua bulan lalu sebelum bersetuju untuk berkahwin tidak berapa lama selepas perkenalan itu. Saya tidak pernah menjangka akan kembali bergelar isteri apatah lagi pada usia seperti ini, namun kita tidak dapat melawan ketentuan takdir Allah,” ujarnya dipetik sebagai berkata.

Namun apa yang menyedihkannya, ada pihak yang menghubunginya dan melemparkan kata-kata negatif berhubung hari bahagianya itu. Katanya, dia amat sedih apabila ada suara-suara yang melemparkan kata-kata kurang manis seperti dia sudah tua namun masih gatal dan sebagainya.

"Sejujurnya saya bersetuju dengan perkahwinan ini bukan disebabkan hawa nafsu atau harta dunia. Tetapi saya mencari teman hidup, sekurang-kurangnya saya mempunyai peneman hidup yang dapat berkongsi waktu susah dan senang. Walau apa tohmahan masyarakat sekeliling, saya berharap mereka di luar sana dan peminat akan mendoakan kebahagiaan saya," katanya.

Untuk info, Wan Maimunah merupakan pelakon yang agak laris meskipun kadangkala agak lama tidak mendapat 'job' daripada pengarah atau penerbit. Dia pernah membintangi beberapa buah filem popular seperti Kl Gangster, Puaka Tebing Biru, Anak Mami The Movie, Jimi Asmara dan Wanita Bertudung Hitam.

Wan Maimunah juga merupakan pemenang Artis Komedi Wanita Popular Anugerah Bintang Popular Berita Harian untuk 5 tahun berturut-turut pada edisi 1992 - 1996/1997.

Dia menceburi bidang lakonan sejak 1972 dan merupakan pelakon serba boleh yang mampu membawakan apa sahaja watak yang ditawarkan padanya terutama watak ibu yang teraniaya.


ANAK KEDUA SELAMAT DILAHIRKAN  - LISA & YUSRY TIMANG 'BABY BOY'

"Alhamdulillah. Lisa dah selamat melahirkan baby boy pagi tadi. Syukur Alhamdulillah," demikian kata Yusry KRU mengenai isterinya, Lisa Surihani yang telah selamat melahirkan anak kedua mereka hari ini (23 April 2017).

Berita gembira itu dikongsikan sendiri oleh Yusry atau nama penuhnya Yusry Abdul Halim menerusi laman Instagram miliknya sebentar tadi.

Klik untuk gambar besar

Perkongsian Yusry turut mendapat ucapan tahniah daripada peminatnya di laman sosial tersebut malah ada yang mendoakan agar keluarga tersebut sentiasa dilimpahkan rezeki dan dipermudahkan segala urusan.

Untuk makluman, Lisa dan Yusry sebelum ini dikurniakan seorang anak perempuan iaitu anak sulung pasangan ini bernama Yahaira Leanne yang dilahirkan pada September 2015.

Tahniah diucapkan dan pastinya kehadiran cahaya mata kedua pasangan ini akan memeriahkan lagi suasana. Apa pun, semoga perjalanan keluarga ini akan dipermudahkan.

www.myartis.com / Sumber & foto: Yusry KRU

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SAMBUT AIDILFITRI BERSAMA SI KEMBAR - EINA AZMAN RASA TERUJA

Jika Aidilfitri sebelum ini, Eina Azman sambut biasa-biasa sahaja tetapi tahun ini berbeza kerana dia begitu teruja menyambut perayaan tersebut bersama-sama dengan suami tercinta, Datuk Paduka Kaiser Gurmeet serta anak kembar sepasang, Arianna Aubrey dan Karl Kareef.

"Kalau saya raya biasa sahaja cuma tahun ini keterujaannya berbeza kerana raya tahun ini sudah ada baby. Tahun ini saya kena sediakan baju untuk baby lima pasang dan sedondon," ujarnya dipetik sebagai berkata.

Eina turut memberitahu bahawa dia begitu seronok sekali setelah bergelar seorang ibu walaupun kadang-kalanya dia penat melayan kerenah kedua-dua bayi kembarnya itu.

"Seronok tak terkata, sampaikan bila nak keluar tak sampai hati nak tinggalkan baby lama-lama. Alhamdulillah juga saya ada pembantu yang menolong saya menjaga mereka. Kalau saya seorang memang saya tak mampu," jelasnya.

Dalam pada itu, Eina memberitahu yang dia akan berlakon semula pada penghujung tahun ini setelah beberapa bulan ini.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SEJENAK - GOOGLE INGATI ARWAH YASMIN AHMAD

Usaha yang sememangnya harus dipuji!

Artikel terdahulu:

NOSTALGIA YASMIN AHMAD

Google hari ini telah meletakkan wajah Yasmin Ahmad sebagai doodle terbaru bagi mengingati ulang tahun kelahiran penerbit tersebut.

Untuk info, Yasmin lahir pada tahun 1958 di Muar, Johor. Beliau merupakan seorang sutradara, penulis lakon layar dan kolumnis di Malaysia yang menerbitkan filem-filem bermutu tinggi. Yasmin berkelulusan Ijazah Sarjana Muda Psikologi dari Universiti Newcastle, United Kingdom.

Beliau meninggal dunia pada 26 Julai 2009. Al-Fatihah.

Klik gambar untuk imej besar...

VIDEO YANG DIRAKAM OLEH MYARTIS.COM PADA 2009


30 FOTO - KEMERIAHAN BIRTHDAY CHANTIQ, ANAK JOHAN & OZLYNN

Baru-baru ini, Johan Raja Lawak dan isterinya, Ozlynn Wati telah mengadakan majlis ulangtahun kelahiran ke-2 anak mereka bernama Chantiq.

Majlis yang bertemakan baju tidur dimeriahkan lagi dengan kehadiran ahli keluarga, teman rapat serta rakan-rakan artis.

Selamat hari lahir kami ucapkan dan semoga Chantiq menjadi anak yang solehah dan berbakti kepada kedua ibu bapa.

GAMBAR LAIN:Klik untuk size besar

Foto: Instagram Johan & Ozlynn

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


26 GAMBAR - MAJLIS RESEPSI SHAH ISKANDAR & SARAH DI SINGAPURA

Semalam majlis resepsi Shah Iskandar Mahfuz, 33, dan Siti Sarah Mohd Noor, 30, telah diadakan sejurus selepas majlis pernikahan.

Majlis yang berlangsung di Singapura itu telah dihadiri oleh ahli keluarga, rakan-rakan artis dan teman rapat pasangan.

Untuk makluman, pasangan ini akan sekali lagi diraikan di Shah Alam pada 16 April depan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SEGAN NAK KUPAS ISU KINI BERNIQAB - DIANA AMIR MOHON DOA

"Sebenarnya saya segan nak kupas isu niqab ni, kalau ada orang tanya saya hanya minta mereka doakan saya. Jadi mohon sahabat yang berhati mulia doakan saya yang banyak lagi nak belajar ni diberi kefakihan agama, taufiq dan hidayah Allah," itulah ujar pelakon Diana Amir yang mengakui segan untuk mengupas lebih lanjut mengenai penampilan terbaharunya kini yang sudah berniqab.

Jelas Diana, dia memohon peminat dan orang ramai mendoakannya dan terus membuka hatinya untuk belajar tentang agama. Menerusi hantaran sama, Diana turut memuatnaik sepotong video daripada temubual bersama Hijabista baru-baru ini.

Dalam video berkenaan, Dia mengakui mahu mencari keberkatan dan keredaan Allah. Tambah Diana, berniqab merupakan salah satu fasa dalam kehidupannya dalam dan mengharapkan doa daripada orang ramai.

"Ini salah satu fasa untuk saya nak dekatkan diri dengan Allah, jadi saya harap doakan yang terbaik. Yang pentingnya saya tidak melanggar syarak dan paling penting hati saya melakukan apa-apa saja bukan hanya berniqab tapi ibadah yang lain ikhlas lillahitaala. Semoga mendapat rahmat Allah," katanya.

Klik untuk gambar besar

Mengulas mengenai perjalanan untuk istiqamah, kata Diana dia harus mencari hikmah dalam setiap tindakan yang dilakukan agar dipermudahkan oleh-Nya.

"Perjalanan untuk istiqamah itu saya rasa paling penting untuk semua orang adalah dirinya sendiri. Kalau niat dia kerana Allah, Insya-Allah kita berjalan kepada Allah. Allah akan 'berlari 'nka bantu kita. Nak dekatkan diri kita peada Allah.

"Jadi, saya rasa sebagai hamba Allah yang banyak kekurangan ni haruslah bersangka baik dengan Allah. Kalau ktia dapat yang buruk-buruk kita akan rasa susah. Kita akan rasa banyak cabaran. Tapi kalau kita istiqamah, cari apa hikmahnya kita akan dapat," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POSITIF DADAH - WAJAH PUCAT, CENGKUNG NIA RAMADHANI CURI TUMPUAN NETIZEN

Semua sedia maklum mengenai penahanan pelakon terkenal Indonesia, Nia Ramadhani dan suaminya, Ardi Bakrie, selepas positif dadah jenis syabu. Susulan berita tersebut, netizen di laman Instagram mula berkongsi foto terkini pelakon sinetron 'Bawang Merah Bawang Putih' itu yang kelihatan pucat.

Memetik laporan Liputan6, foto memperlihatkan Nia yang memakai baju berwarna merah jambu itu diambil ketika dia merakam video yang dimuat naik di laman Instastory miliknya baru-baru ini.

Tidak sekadar pucat, pipi pelakon yang popular dengan watak 'bawang merah' itu juga kelihatan sangat cengkung dan matanya lesu. Rata-rata netizen mendakwa penampilan terkini Nia yang kelihatan sangat berbeza itu mempunyai kaitan dengan dakwaan penyalahgunaan dadah.

Dalam pada itu, Ketua Perhubungan Awam Polis Metro Jaya, Yusri Yunus pada Khamis mengesahkan Nia dan suaminya positif dadah jenis Metamfetamina atau syabu menerusi ujian air kencing.

Klik untuk gambar besar

Pasangan itu ketika ditahan di Balai Polis Metro Jakarta Pusat, Indonesia, turut mengaku mengambil dadah jenis itu sejak lima bulan lalu. Selain pasangan tersebut, pemandu peribadi mereka turut didakwa mengambil syabu selepas ditahan terlebih dahulu oleh pihak berkuasa.

"Nia dan Ardi mengakui mereka sudah menggunakan dadah selama lima bulan, termasuk pemandu peribadinya. Polis turut merampas sejumlah barang bukti termasuk alat untuk menghisap syabu (bong)," katanya.

Sementara itu, polis turut melakukan ujian terhadap rambut dan darah Nia dan Ardi untuk mengesahkan hasil dari ujian urin mereka. Pihak polis juga masih menyiasat perkembangan kes tersebut dan memburu pihak yang bertanggungjawab mengedar bahan terlarang itu kepada Nia.

"Pasti ramai yang bertanyakan apa motif daripada pelaku ini. Kalau dari maklumat awal ketika pandemik ini si suami isteri berdepan tekanan kerja yang banyak. Itu alasan klasik.

"Tapi kami akan terus menyiasat apa yang diberitahu dan akan menjejak dalang di sebaliknya. Apa kemungkinan dia juga membekalkannya kepada artis atau public figure lain," ujarnya.

Terdahulu, hiburan Indonesia gempar dengan berita penahanan Nia Ramadhani dan suaminya yang didakwa berkaitan penyalahgunaan dadah. Menurut laporan CNN, penangkapan pasangan ini disahkan oleh Ketua Polis Daerah Metro Jaya, Yusri Yunus pada Khamis.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FARA MENDOZA NAFI FOTO BOGEL, AMBIL TINDAKAN: "DIA INGAT SAYA STRESS..."

"Wanita di dalam gambar itu bukan saya. Ia fitnah yang sengaja dilepmparkan kerana nak jatuhkan saya. Mula-mula dia fitnah saya fasal buang janin, sekarang ni dia kaitkan saya dengan gambar bogel pula. Dia ingat saya stress ke dengan fitnah dia?

"Saya tahu siapa dalang di sebalik penyebaran foto tersebut kerana sudah sebulan dia asyik update mengenai saya," jelas Fara Mendoza yang tampil menafikan bahawa dia adalah wanita yang berkelakuan tidak senonoh itu.

Sejak dari awal kemunculan dalam industri seni, nama Fara Mendoza seperti tidak lekang dengan pelbagai kontroversi. Terbaharu, dia dikaitkan sebagai wanita dalam beberapa keping foto tanpa seurat benang yang tular menerusi aplikasi Telegram sejak Khamis, malam.

Klik untuk gambar besar

Dalam pada itu, Fara memberikan amaran akan mengambil tindakan undang-undang terhadap individu berkenaan dan laporan polis sudah pun dibuat di Balai Polis Wangsa Maju pada Jumaat.

"Dia memang mental... tak ada siapa yang nak berkawan dengan dia. Selama ni pun dia memang suka kutuk orang sampai yang tak kenal pun dia kutuk. Sebab tu saya pun jauhkan diri daripada dia. Saya dah pun buat laporan polis dan tunggu saja saman menyusul," ujarnya lagi.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS HARI JADI ANAK ASHRAF SINCLAIR

Dengan bertemakan 'lanun', pasangan selebriti Ashraf Sinclair dan Bunga Citra Lestari telah menyambut ulang tahun pertama anak lelaki mereka, Muhammad Noah Sinclair minggu lalu.

Noah yang lahir pada 22 September 2010 telah diraikan di taman tema Play Park, Kemang, Jakarta, Indonesia. Beberapa orang tetamu khas turut hadir memeriahkan majlis tersebut.

"Ini ulang tahun Noah yang pertama, kita meraikannya bersama keluarga dan teman rapat dalam satu majlis yang sederhana," ujar Bunga dipetik sebagai berkata dalam DetikHot.

Klik untuk imej besar...

Tambahnya, pemilihan tema lanun sengaja dibuat untuk menjadikan majlis itu unik selain bersesuaian dengan lokasi yang dipilih.

"Selepas berjalan-jalan saya nampak banyak gambar lanun di kedai buku dan ia terlalu lucu dan saya membeli beberapa kostum untuk kami memakainya," ujarnya.

Bunga juga mengaku membuat persiapan yang agak panjang untuk majlis puteranya itu untuk memastikan ia berjalan lancar dan meriah.

"Lama juga saya fikirkan untuk buat majlis ini jadi meriah, mungkin ini merupakan tahun pertama Noah, jadi saya mahu yang terbaik untuk dia," tambahnya lagi.


MESKIPUN 'TERHINA', NAMUN ZULFIFLI ZAIN & NORMALA TETAP TABAH

Sudahlah terpaksa berkongsi kerusi roda gara-gara penyakit yang dihidapi, kemudian ada pula segelintir pihak yang menawarkan berlakon, tapi membayar harga murah umpama bayaran pelakon tambahan layaknya!

Demikianlah nasib yang menimpa pelakon veteran, Datuk Zulkifli Zain, 70, dan Datin Normala Omar, 58, yang sebelum ini terpaksa bersama-sama menggunakan kerusi roda yang hanya ada sebuah.

Meskipun kini Zulkifli Zain mengaku sedikit sihat, namun dia meluahkan perasaan kecewa apabila bakatnya hanya dipandang sebelah mata. Mungkin ada pihak yang menawarkannya berlakon dengan bayaran seratus dua sahaja agaknya.

"Tawaran untuk berlakon pada kami itu bagaikan penghinaan, sedih sangat apabila bayaran yang diterima sangat tidak setimpal. Bukan kami mahu meminta harga yang tinggi sangat pun, cuma ikutkan kesesuaian, tengoklah pengalaman.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Banyak juga tawaran yang ditolak sebelum ini, bukan apa kalau bayaran yang diterima harganya seperti pelakon tambahan, elok sahaja diberi kepada orang lain. Saat ini saya dan isteri hanya mengharapkan anak-anak sahaja untuk meneruskan hidup," ujarnya dipetik sebagai berkata.

Untuk info, Zulfifli Zain diserang penyakit angin ahmar, Januari lalu, selepas itu terdapat komplikasi paru-paru dan jantung. Bahagian tangan dan kaki kirinya memang tidak boleh bergerak, jadi dia memerlukan bantuan untuk ke mana-mana.

Manakala Normala pula, terjatuh dari katil bulan lalu dan kini berada dalam keadaan yang sama seperti suaminya. Tidak boleh bergerak, bila doktor sahkan kaki kirinya patah. Malah dia juga sudah melalui pembedahan untuk memasukkan besi dalam kaki.

Tambah mereka berdua, apa yang diuji oleh Allah mereka tetap terima dengan dengan reda.

Sumber: Utusan - www.myartis.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ASHRAF MUSLIM ALAMI 'ACROMIOCLAVICULAR JOINT': "INI SEMUANYA KESAN COVID-19, TAPI SAYA REDA..."

"Ini semuanya kesan Covid-19. Tapi saya reda sajalah. Saya kena buat rawatan bahu sebab ada masalah 'acromioclavicular joint injury shoulder and elbow'. Sebelum ni kena scapula. Selepas itu kena pula 'acromioclavicular joint'.

"Dr Rahmani tanya pernah cedera atau pun hentakan sebelum ini sehingga sakit waktu itu. Saya jawab tiada sebab sakitnya datang tiba-tiba saja masa kena Covid-19 waktu kuarantin.

"Dia kata ada dua sebab perkara ini terjadi, pertama hentakan yang kuat atau pun disebabkan virus. Kesannya otot kawasan tu mengecut. Tapi AC joint tu sebagai kesan sampingan saja.

Klik untuk gambar besar

"Masalah utama adalah otot kecut selepas jangkitan virus menyebabkan sendi jadi lapse," kata pelakon Ashraf Muslim yang terpaksa menanggung kesakitan akibat kesan daripada Covid-19 selepas sebelum ini pernah dijangkiti virus tersebut.

Berkongsi peekara tersebut di laman Instagram, Ashraf berkata, dia mengalami kecederaan 'acromioclavicular joint' di bahu dan sikunya sehingga perlu mendapatkan rawatan lanjut. Tambahbya lagi, Covid-19 memberi kesan pada tubuh badan meskipun sudah pulih dan bebas daripada virus berkenaan.

"Jadi memang jelas kena Covid-19 sebab virus ini masuk dalam darah dan benda ini buat kerjalah. Apa yang saya perasan, memang saya seorang yang aktif bersukan seperti rugbi, hoki, bola keranjang dan kecederaan itu perkara biasa.

"Tapi apabila sudah tua mungkin ada bahagian dalam tubuh badan kita pernah cedera jadi virus ini senang buat kerja di kawasan itu. Tidak mengapa kita reda dengan apa yang Allah berikan ini sebab Allah nak kita ingat pada Dia selalu," katanya.

Terdahulu Ashraf menjadi individu kesembilan yang disahkan mendapat jangkitan wabak Covid-19 selepas pulang dari menjalani penggambaran drama berjudul Demi di Inverness, Scotland pada 31 Mac tahun lalu. Sejak disahkan positif  wabak berkenaan 12 April tahun lalu, Ashraf menjalani tempoh kuarantin selama 25 hari  di Hospital Sungai Buloh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSYUKUR USAHA INGATKAN TENTANG MENUTUP AURAT BERHASIL - USOP BIMBANG JIKA ISTERI DIUJI BUKA TUDUNG

"Sekitar empat bulan lalu saya pernah cakap kepada isteri, jika mahu dimurahkan rezeki kenalah jaga penampilan termasuk menutup aurat. Sejak daripada itu, dia mula berubah sedikit demi sedikit.

"Saya terharu apabila isteri berusaha ke arah itu malah dia banyak membeli tudung untuk dipakai... Awal dahulu dia hanya pakai turban dan sekarang sudah bertudung penuh," itulah kata penyanyi Usop yang meluahkan rasa syukur apabila usahanya yang sering mengingatkan kepada isterinya, Nur Fatihah Md Hashim tentang kewajipan menutup aurat akhirnya berhasil apabila wanita itu mula mengenakan tudung.

Usop atau Muhamad Saiful Naim Mohd Noor, 24, berkata, sebagai suami, dia bersyukur dengan perubahan Nur Fatihah yang sebelum ini hanya mengenakan turban. Usop berkongsi imej terbaharu isterinya itu menerusi video di laman Instagram.

Dalam pada itu, Usop memberitahu, meskipun gembira dengan perubahan isteri namun ada perasaan bimbang di hatinya sekiranya isteri diuji dan memilih untuk kembali membuka aurat suatu hari nanti.

Klik untuk gambar besar

Sebagai suami, Usop sentiasa mendoakan agar hati Nur Fatihah sentiasa kuat dan tidak berbolak-balik dalam kekal istiqomah untuk mencari keredaan Allah.

"Gembira tetapi ada juga rasa bimbang kalau hatinya diuji dan kembali kepada imej asal. Sebab itu saya cukup takut nak beri komen jika lihat mana-mana selebriti yang buka tudung kerana khuatir terkena pada batang hidung sendiri.

"Gambar-gambar isteri tidak bertudung pun saya akan padam, cuma mengambil sedikit masa disebabkan terlalu banyak," jelas Usop yang berkahwin dengan Nur Fatihah pada 4 Februari lalu dan bakal menyambut kelahiran anak pertama mereka tidak lama lagi.

Dalam keterujaan bergelar bapa, Usop atau nama sebenarnya Muhammad Saiful Naim Muhammad Noor, juga kini sedang sibuk menguruskan perniagaan kosmetik yang diusahakan bersama isteri tersayang.

"Alhamdulillah usia kandungan isteri sekarang sudah memasuki tujuh bulan dan kami berdua memang teruja menantikan kehadiran cahaya mata sulung dan mengharapkan agar semua urusan berjalan lancar.

"Sekarang kami agak sibuk dengan perniagaan kosmetik yang baru sahaja diusahakan, jadi perlu bahagikan masa sebaik mungkin supaya isteri tidak terlalu penat bekerja," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HATTAN ULAS ISU IFA RAZIAH: "TAK KISAH DIA MENJAWAB... NANTI KALAU DAH TERKELUAR, JANGAN MARAH PULA"

"Dua minit setengah nak kena bawa baju, terpijak... dah tiba-tiba dah macam termelatah, apa hal... tak boleh… mana boleh… marah aku macam itu. Ini bukan pertandingan pakaian.

"Aku tak kisah dia menjawab, aku tak rugi apa pun. Kau yang rugi, dia nak menjawab dia punya pasal. Aku sebagai juri nak beritahu yang betul sahaja. Kalau kau nak menjawab, rasa benda itu betul.. kau teruskan la.

"Nanti kalau dah terkeluar (tersingkir), jangan marah pula. Kuasa kat tangan kita (juri). Tapi kami tak zalim sebegitu," itulah kata penyanyi Datuk Hattan yang mengulas mengenai penyanyi Ifa Raziah yang mempertahankan diri mengatakan bahawa nyanyiannya terganggu berpunca daripada baju yang dipakainya.

Menerusi temubual F8Buzz, Hattan menegaskan, ini adalah pertandingan nyanyian bukannya pakaian. Sejak Ahad lalu, hangat diperkatakan mengenai persembahan Ifa di program realiti Terpaling Juara semalam apabila sekali lagi menjadi bualan apabila didakwa merosakkan lagu 'Sepi Sekuntum Mawar Merah' nyanyian Ella.

Bagaimanapun, ramai yang kurang senang dengan tindakan Ifa yang didakwa 'menjawab' ketika  mengkritik persembahannya itu. Dalam pada itu, Hattan tidak kisah mengenai sikap Ifa yang didakwa 'menjawab' itu serta mengatakan dia sedikit pun tidak berasa rugi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERCALON 'MOST ADMIRED LEADERS' - SUFIAN HARAP DAPAT BANGGAKAN MALAYSIA

Dipilih sebagai penerima anugerah 'Most Admired Leaders' (Pemimpin Paling Dikagumi) bagi kategori hiburan di Asia Awards 2019 yang akan berlangsung di Hotel Intercontinental Kuala Lumpur 26 Ogos ini, penyanyi Sufian Suhaimi, 27, berkata, pada mulanya dia tidak percaya apabila menerima emel berkenaan yang disangka skim penipuan, namun ternyata anugerah itu memang ada.

"Saya ingatkan ia skim penipuan. Rupa-rupanya anugerah itu memang ada. Selepas mereka menceritakan secara terperinci kepada saya mengenai anugerah itu, barulah saya tahu. Yang pasti, saya bersyukur terpilih sebagai satu daripada penerima kategori itu. Ada beberapa calon penerima lain berdasarkan bidang masing-masing dan saya terpilih untuk kategori hiburan," katanya.

Difahamkan, Sufian merupakan wakil tunggal dari Malaysia yang tercalon dalam anugerah berprestij peringkat antarabangsa anjuran Herald Global yang turut menyaksikan pencalonan 100 individu lain dari seluruh Asia.

Penyanyi yang popular dengan lagu 'Di Matamu' itu juga berharap dapat membanggakan rakyat Malaysia dengan penghargaan di peringkat antarabangsa itu: "Saya sangat berbesar hati dapat menerima anugerah di peringkat antarabangsa mewakili negara. Saya berharap anugerah ini akan meletakkan nama Malaysia di peta dunia".

Klik untuk gambar besar

Menurut Suhaimi, dia tidak menolak kejayaan itu merupakan impak daripada lagu 'Di Matamu' yang pernah mencatatkan kejayaan tersendiri dengan merangkul anugerah Persembahan Terbaik dalam penganjuran Anugerah Juara Lagu ke-33 (AJL33).

Selain diiktiraf AJL, lagu berkenaan turut mencatatkan rekod tontonan tertinggi di YouTube dan menerima pengiktirafan daripada Malaysia Book Of Records. Sehingga kini 'Di Matamu' mencatatkan 60 juta tontonan di laman web video itu.

Asia Awards 2019 yang dianjurkan Herald Group merupakan sebuah portal berpengaruh, berpusat di Mumbai, India itu akan diadakan sempena Malaysia Global Business Symposium 2019. Penganjuran anugerah itu merupakan komitmen Herald Global dan ERTC Media untuk menghargai pencapaian setiap individu daripada pelbagai bidang.

Anugerah tersebut diadakan bertujuan memberi penghormatan dan pengiktirafan kepada individu yang berjaya mengukir nama dalam industri pembuatan, rekaan dan keusahawanan atas usaha kepimpinan serta memberikan inspirasi kepada masyarakat.

www.myartis.com / Sumber & foto: Harian Metro, Kosmo & Instagram Sufian Suhaimi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PERGILAH SAYANG IBU REDA" - ANAK LELAKI DELIMAWATI DITEMUKAN MENINGGAL DUNIA DALAM KERETA

"Allahuakbar. Berat sungguh dugaan Kau berikan di hujung Ramadan ini. Kau jemput satu-satunya anak lelaki yang aku tinggal. Dengan anak-anaknya yang masih kecil. Pergilah sayang ibu reda. Semoga Allah menempatkan anak ibu di syurga.

"Ya Allah Kau lapangkan kuburnya anakku Zulfazli Jaffar. Cantikkanlah rumah barunya. Ibu ampunkan segala-galanya. Tenanglah kamu di sana.

"Tunggu ibu ya sayang. Ibu akan menyusul nanti," tutur pelakon Delimawati yang berkongsi berita duka di laman sosial dimana dia telah kehilangan anak lelakinya iaitu Zulfazli Jaafar yang ditemukan meninggal dunia dalam kereta, di tepi jalan di Saujana Putra, Kuala Langat, Selangor, petang semalam.

Delimawati ketika dihubungi berkata, menantunya memaklumkan anak lelakinya itu keluar berjumpa kawan. Bagaimanapun, Delimawati tidak memaklumkan punca sebenar kematian anaknya itu, sebaliknya hanya mengatakan anaknya mungkin tidur dalam kereta yang penghawa dingin dihidupkan.

"Dia beritahu isterinya nak keluar jumpa kawan, tapi apabila dihubungi dia tak jawab panggilan. Itu yang isterinya keluar cari dan tengok kereta ada di tepi jalan. Apabila isterinya periksa, dia sudah meninggal dunia dalam kereta," jelasnya yang dipetik sebagai berkata kepada Harian Metro.

Delimawati yang popular dengan watak 'Hantu Kak Limah' itu berkata, jenazah anaknya dibawa ke Masjid Al-Amin, Taman Tenaga Puchong untuk disolatkan sebelum dikebumikan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUFI AKUI HUBUNGAN TAK SETERUK DULU, MAHU BAWA ISTERI JUMPA FAMILI DI SINGAPURA

"Hubungan saya dengan keluarga tidaklah seteruk dulu, semuanya dah settle. Saya tidaklah selalu nak fikirkan sangat tapi pada awal-awal dulu saya sedar, bukan senang nak fahamkan keluarga lebih-lebih lagi bila berkecimpung dalam industri seni.

"Saya kongsi macam ni orang lain kongsi benda lain. Bila lama-lama saya cuba fahamkan dan terangkan pada mereka, mereka mengerti juga," tutur penyanyi Sufi Rashid yang mendedahkan bahawa hubungannya bersama keluarga di Singapura kini semakin baik.

Menurutnya, segala kekeliruan yang berlaku satu ketika dahulu telah pun diselesaikan dengan cara yang matang. Menyifatkan pandemik COVID-19 membataskan pergerakkannya, Sufi menjelaskan dia akan membawa isterinya pulang ke Singapura sebaik sahaja keaadan beransur pulih.

"Alhamdulillah semuanya baik-baik sahaja. Tiadalah tertekan sangat. Selepas berkahwin kita ada jumpa. Sejujurnya, kami sedang menunggu COVID-19 ni reda dan betul-betul pulih. Kami akan pulang berjumpa dengan keluarga kami di Singapura. Ini adalah keutamaan kami setelah semuanya kembali seperti asal," jelasnya.

Klik untuk gambar besar

Perkara tersebut dikongsikan oleh penyanyi lagu Aku Sanggup ketika ditemui ketika ditemui pada majlis sidang media tayangan perdana kandungan Astro sempena Hari Kemerdekaan ke-63 yang berlansung di TPC, Kuala Lumpur pada Selasa. Sementara itu, Sufi turut mendedahkan bahawa dia tidak mahu lagi isu seperti ini dibiarkan berpanjangan.

"Yang penting kita kongsikan yang baik sahaja. Sama ada perkara itu betul atau tidak, apa yang diajar oleh agama kita adalah kongsi yang baik-baik sahaja. Janganlah cakap yang buruk-buruk.

"Apa yang boleh saya katakan, setakat ini alhamdulillah. Saya tidak akan cakap yang hubungan kami teruk, bergaduh atau tidak bergaduh tetapi cukuplah sekadar Alhamdulillah.

"Alhamdulillah itu maksudnya setiap hari masih ada senyuman di muka. Yang penting saya minta doa dari semua orang. Doa yang baik-baik sahaja. Semoga hubungan saya bukan sahaja dengan keluarga tetapi dengan peminat dan sesiapa sahaja juga baik. Itu yang penting," akhirinya.

www.myartis.com / Sumber & foto: Media Hiburan & Instagram Sufi Rashid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - AKSI COMEL SHANIKA ANAK SAFEE SALI

Pada 24 September lalu, pemain pasukan bola sepak Johor Darul Takzim, Safee Sali telah mengadakan majlis kesyukuran dan aqiqah buat anak perempuannya, Shanika Salsabilla.

Shanika adalah cahaya mata pertama Safee daripada perkahwinan keduanya dengan wanita berketurunan Indonesia, Sasha yang dikahwininya pada penghujung Disember 2013 yang lalu.

Sebelum ini, Safee pernah mendirikan rumah tangga pada 2007 dan dikurniakan dua anak perempuan dari perkahwinan pertamanya yang kini masing-masing berusia 7 dan 5 tahun.

Klik gambar untuk size besar

Perkahwinan pertamanya itu bagaimanapun tidak berkekalan apabila dia bercerai pada tahun 2012.

Menerusi gambar dan kapsyen di laman Instagram milik penyerang kebangsaan itu, Safee berdoa agar anak perempuannya itu membesar dan menjadi anak yang soleh serta kebahagiaan keluarganya kini dapat berkekalan di dunia dan akhirat.

Safee yang pernah memegang gelaran jutawan bola sepak itu juga kerap memuat naik gambar anaknya Shanika yang telah dilahirkan pada tanggal 15 Jun lalu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NETIZEN KECAM AMEERA KHAN KONGSI BABAK FILEM DALAM PAWAGAM - GSC PANDANG SERIUS

Personaliti media sosial terkenal, Ameera Khan atau lebih dikenali dengan nama Little Miss Khan baru-baru ini telah memuat naik rakaman babak filem 'House Of Gucci'. Bagaimanapun, perkongsiannya itu mengundang kecaman teruk.

Terdahulu, kakaknya seorang selebriti terkenal, Noor Neelofa pernah dikecam netizen selepas berkongsikan babak dalam filem 'The Lion King' pada 2019.

Sejak semalam, hangat diperkatakan apabila seorang pengguna Twitter berkongsikan Insta Story Ameera berkongsikan babak filem berkenaan. Netizen mempersoalkan masih ada lagi yang melakukan perkara sedemikian, msekipun sudah masuk tahun 2022.

Klik untuk gambar besar

Perkongsian pengguna Twitter itu mendapat perhatian GSC Cinema yang mengatakan pihak mereka mengambil serius tentang perkara itu dan akan mengambil tindakan selanjutnya.

Sementara itu di ruangan komen, rata-rata netizen meluahkan rasa tidak puas hati kerana umum mengetahui tidak dibenarkan merakam ketika menonton wayang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - SITI DI DUA MAJLIS PELANCARAN

Seperti yang kita sedia maklum, Dato’ Siti Nurhaliza dan suaminya kini makin menggemari motosikal berkuasa tinggi. Dan kesempatan untuk bergaya bersama produk terbaru Ducati, iaitu 'Diavel AMG' di Ducati AMG Performance Centre Bangsar, Kuala Lumpur telah mendalamkan lagi minat tersebut.

Meskipun harga bagi motosikal Ducati Diavel AMG Edisi Terhad tersebut agak mahal iaitu sekitar RM193 999 ke atas, namun artis popular seperti Dato' Siti dan suami pastinya tiada masalah untuk mendapatkannya.

Klik untuk imej besar...

MAJLIS KEDUA:

Terdahulu pada 11 Februari 2012, Dato’ Siti Nurhaliza telah hadir ke majlis pelancaran produk Simply Siti terbaru iaitu Dermagic di 1Borneo, Kota Kinabalu, Sabah. Difahamkan, produk Dermagic tersebut amat laris seperti goreng pisang panas dan menjadi pilihan wanita yang inginkan wajah lebih manis berseri.

Photo Produk Kredit untuk: Picaedo Photography


PESERTA GV3 'TUKAR LAGU' - NASSIER WAHAB RASA TERKEJUT

Semua mengetahui mengenai isu yang sedang hangat diperkatakan iaitu terdapat peserta Gegar Vaganza 3 (GV3) tukar lagu di dalam pertandingan tersebut. Isu ini turut mendapat perhatian penyanyi senior yang juga merupakan bekas peserta program GV2, Nassier Wahab.

Nassier menerusi ruangan komen di laman Facebook miliknya telah mengeluarkan pendapatnya berkenaan isu tersebut.

"Sebagai bekas peserta GV2, saya sendiri terkejut dengan apa yang berlaku.  Waktu GV2 kami tidak pernah menolak setiap lagu yang diberi malahan saya diberi 2 kali lagu slow rock 'Kamelia' dan 'Biar Putih Tulang'...," tulisnya.

Komen tersebut mendapat perhatian daripada peminat yang lain dan menyokong komen penyanyi hebat tersebut. Komen Nassier tersebut adalah secara am dan tidak merujuk kepada sesiapa.

Isu ini timbul berikutan dakwaan terdapat peserta yang bertanding tidak mahu menyanyikan lagu yang telah dipilih lalu menukar lagu yang hendak dinyanyikan sahaja.

Adakah dakwaan ini benar? Jika benar...camner tu?

Terdahulu juga hangat diperkatakan apabila lagu-lagu pilihan media yang telah disenaraikan mengikut susunan siapakah artis yang sepatutnya menyanyikan lagu tersebut telah berubah lagunya.

Nampaknya makin panas pentas GV musim ketiga ni ya?

Sumber: Media Hiburan

Foto Nassier Wahab IG & FB

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BERI INSPIRASI - DAYANGKU INTAN TERIMA SUMBANGAN YKAT

Penyanyi terkenal era 1980-an, Dayangku Intan, 53, dan suaminya, Rosman Yahil, 56, telah menerima kunjungan Yayasan Kebajikan Artis Malaysia (YKAT) yang terus prihatin menjaga kebajikan.

Pengerusi YKAT, Datuk DJ Dave percaya pengorbanan dilakukan penyanyi terkenal era 1980-an, Dayangku Intan, mampu memberikan inspirasi buat golongan wanita dan berkata artis terbabit bukan sekadar banyak memberikan sumbangan dalam bidang seni, malah wanita yang begitu menyayangi keluarganya.

"Intan isteri yang sangat baik dan sangat menyayangi suami serta keluarganya. Kita doakan semoga mereka berdua kekal bahagia dalam melayari rumah tangga selepas menjalani pembedahan yang penuh risiko ini

"Saya memang kagum dengan pengorbanan Dayang sebagai isteri kepada suaminya. Ia boleh dianggap sebagai sebuah kisah cinta yang sukar ditemui pada masa kini.

Klik untuk gambar besar

"Setakat ini kami telah memberikan sumbangan sebanyak RM2,000 dan mungkin akan bantu lagi sekiranya Dayang memerlukan sepanjang tempoh tiga bulan dia berehat nanti," kata Dave selepas melawat penyanyi terbabit, di Pusat Perubatan Prince Court, hari ini.

Pemilik nama sebenar Tengku Intan Tengku Abdul Hamid itu selamat menjalani pembedahan untuk mendermakan buah pinggang sebelah kanan kepada suaminya pada 29 September lalu.

Rosman disahkan mengalami kegagalan fungsi kedua-dua buah pinggang, sejak Jun lalu. Pembedahan yang dilakukan di pusat perubatan berkenaan mengambil masa sekitar empat jam.

Dalam lawatan yang turut disertai oleh Pemegang Amanah YKAT, Datuk Nash, dan Presiden Persatuan Wartawan dan Penulis Hiburan Malaysia (WHAM), Datuk Tengku Khalidah Tengku Bidin itu, Dave juga menghulurkan sumbangan pihak yayasan kepada penyanyi terbabit.

Sementara itu, Nash kagum dengan semangat dan kasih sayang ditunjukkan oleh penyanyi Karang Di Lautan Sepi berkenaan demi insan disayanginya.

"Dia wanita yang hebat dan mengagumkan semua orang, termasuklah lelaki seperti saya," ujar Nash yang juga penyanyi seangkatan dengan Intan.

Tambah beliau, sehingga kini YKAT yang telah ditubuhkan sejak enam tahun sudah berjaya membantu lebih dari 1,000 orang artis.

"Diharapkan dengan sedikit sumbangan ini dapat membantu meringankan beban beliau dan keluarga," tuturnya.

www.myartis.com / Sumber: Berita Harian & Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU KAHWIN - KURANG BERGAUL PUNCA JAMAL ABDILLAH MASIH MENDUDA

"Saya tidak mahu kegagalan sebelum ini berulang dan sebab itu saya selektif dalam mencari pasangan hidup. Namun buat masa ini... masih belum ada sesiapa," ujar penyanyi terkenal Datuk Jamal Abdillah mengenai pasangan hidupnya.

Dia turut mengakui sikapnya yang tidak gemar bersosial menjadi faktor kegagalannya bertemu jodoh buat masa sekarang. Tambahan pula, statusnya sebagai seorang selebriti turut menyukarkannya untuk berkenalan dengan mana-mana wanita.

"Sebenarnya status sebagai seorang selebriti itu bukan jalan mudah untuk mendekati mana-mana wanita tetapi ia sebenarnya menyekat saya untuk berkenalan dengan wanita.

"Pun begitu saya sendiri memang seorang yang tidak gemar bersosial namun itu tidak bererti saya sudah berputus asa untuk mencari pasangan hidup.

"Mempunyai pasangan hidup adalah antara keperluan seorang lelaki dan saya memang berazam untuk berkahwin tetapi masih belum ada jodoh," kata Jamal atau nama sebenarnya Jamal Ubaidillah Ali, 56.

Untuk info, Sebelum ini Jamal pernah berkahwin dengan Basariah Latif pada tahun 1988 namun mereka bercerai lapan tahun kemudian dan perkahwinan itu tidak dikurniakan cahaya mata.

Penyanyi lagu Kekasih Awal dan Akhir itu kemudiannya berkahwin pula dengan Intan Noraina Mohd Yusof pada tahun 2001 dan hasil perkahwinan itu mereka mempunyai seorang cahaya mata lelaki iaitu Osama Yamani berusia 14 tahun.

Perkahwinan itu bagaimanapun tidak berkekalan sebelum Jamal sekali lagi bertemu jodoh buat kali ketiga dengan Fatimatuzahra Samat pada 2005 dan mereka dikurniakan seorang cahaya mata lelaki iaitu Ahmad Zaki Yamani, 9, namun bercerai dua tahun kemudian.

"Kegagalan saya mempertahankan tiga perkahwinan saya sebelum ini membuatkan saya lebih berhati-hati dalam memilih pasangan hidup.

"Malah dalam usia saya sekarang saya berharap dapat bertemu dengan seorang wanita yang bukan sahaja mampu memberi kebahagiaan malah memahami saya sebagai seorang lelaki," tambah Jamal ketika ditemui pada majlis pelancaran Buku Rahsia Ibu Halimah di Saloma Bistro, Kuala Lumpur, semalam.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BAPA SAUDARA KEKASIH SAJAT ANTARA TERKORBAN DALAM LETUPAN DI BEIRUT

Menerusi satu entri di laman Instagram, usahawan kosmetik Nur Sajat memberitahu kejadian letupan dasyat di sekitar ibu kota Beirut, Lubnan itu turut meragut nyawa bapa saudara teman lelakinya dikenali sebagai Jadoos. Sajat berkata teman lelakinya yang berasal dari Beirut itu dalam keadaan baik sahaja: "Jadoos Alhamdulilah, cuma pak cik dia ada yang meninggal di tempat kejadian," tulisnya.

Sajat memaklumkan perkara tersebut selepas ada netizen bertanyakan mengenai keadaan teman lelaki usahawan yang berada di negara itu. Sejak lewat petang semalam, tular rakaman video yang menunjukkan letupan awal dengan kepulan asap tebal serta api marak menjulang dan menggegarkan bangunan di sekitar ibu kota.

Sejak lewat petang semalam, tular rakaman video yang menunjukkan letupan awal dengan kepulan asap tebal serta api marak menjulang dan menggegarkan bangunan di sekitar ibu kota Beirut, Lubnan. Letupan tersebut mengorbankan ramai penduduk di sana dan lebih beribu orang awam cedera.

Klik untuk gambar besar

Pada masa sama, kedengaran jeritan penduduk yang bergegas menyelamatkan diri di dalam restoran dan dari balkoni kediaman masing-masing. Kebanyakan daripada mereka menyangkakan kejadian berpunca daripada gegaran kuat gempa bumi.

Letupan yang berlaku bukan sahaja mengakibatkan kemusnahan di kawasan berkenaan, malah impaknya menyebabkan kerosakan pada beberapa bangunan lain yang terletak beberapa kilometer dari lokasi terbabit. Difahamkan, letupan berkenaan didakwa berpunca daripada 2,750 tan baja ammonia nitrat (NH4NO3) disimpan selama bertahun-tahun di sebuah gudang pelabuhan di bandar raya berkenaan.

www.myartis.com / Sumber & foto: Astro Gempak, Instagram Nur Sajat & Jadoos

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FENDY MELAWAT RUMAH PPR: "SEMUANYA DALAM KEADAAN BAIK., TERIMA KASIH..."

"Alhamdulillah, baru sahaja pergi tengok rumah, semuanya dalam keadaan baik. Terima kasih Tan Seri Annuar Musa dan Dewan Bandaraya Kuala Lumpur," kata pemain drum kumpulan Caliph Buskers, Fendy yang memaklumkan dirinya baru sahaja berkesempatan melawat rumah PPR yang bakal didiaminya itu baru-baru ini.

Selepas beberapa bulan menunggu, nampaknya impian Fendy untuk memiliki rumahnya sendiri bakal menjadi kenyataan tidak lama lagi. Menerusi sebuah hantaran di laman Instagram, Fendy menjelaskan, dia sememangnya amat berpuas hati dengan keadaan rumah tersebut yang disifatkan amat cantik dan selesa.

Dikesempatan itu juga, bapa kepada seorang anak ini turut merakamkan ucapan penghargaannya buat bekas Menteri Wilayah Persekutuan, Tan Sri Annuar Musa kerana telah pun merialisasikan impiannya itu.

Klik untuk gambar besar

Meninjau di ruangan komen, rata-rata netizen turut tumpang gembira selain turut mendoakan agar segala urusan Fendy sekelurga akan sentiasa dipermudahkan selepas ini.

"Alhamdulillah, semoga dipermudahkan segala urusan. - "Alhamdulillah, bersih nampaknya rumah. - "Alhamdulillah, terbaik saudara, antara reaksi-reaksi netizen di laman Instagram.

Sebelum ini, kisah kepayahan yang terpaksa dihadapi oleh Fendy sekeluarga sewaktu pandemik Covid-19 ini telah pun mendapat perhatian ramai termasuklah daripada Menteri Wanita dan Keluarga, Rina Harun, Timbalan Menteri Belia & Sukan, Wan Ahmad Fayhsal dan Menteri Wilayah Persekutuan, Tan Sri Annuar Musa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI TAK 'JUAL' ANAK" - YUSRY ABDUL HALIM

Semua sedia maklum bahawa pasangan Yusry Abdul Halim dan Lisa Surihani amatlah menjaga privasi anak-anak mereka sejak dilahirkan terutama dalam mendedahkan wajah di media untuk tatapan khalayak.

Terbabit dalam musim kedua program berteraskan edutaiment, 'eBu Babypedia', ramai yang terkejut apabila terdapat program memaparkan kisah mereka bersama sekeluarga hingga ada yang mendakwa mereka 'menjual' anak.

Bagaimanapun, pasangan Yusry dan Lisa menegaskan pembabitan mereka bukanlah untuk 'menjual' anak-anak mereka.

"Jadi tidak timbul isu kami 'menjual' anak untuk mendapat imbuhan cuma niat sekadar mahu berkongsi kegembiraan dan kasih sayang sebagai ibu bapa.

"Lagipun program ini tidak menggunakan nama anak kami sebagai tajuk. Lebih kepada sebuah program realiti keluarga berbentuk ilmiah.

"Sebab itu kami bersetuju terlibat menjayakannya dari musim pertama hinggalah yang kedua,"jelas Yusry yang mempertahankan tindakannya.

Tambah Yusry, adalah sesuatu yang pelik dan tidak logik jika hanya dia dan Lisa sahaja yang ditampilkan dalam siaran berkenaan sedangkan 'eBu Babypedia' merupakan sebuah program yang bercerita mengenai pengalaman ibu bapa dalam membesarkan anak-anak.

Klik untuk gambar besar

"Kemunculan Yahaira dalam program ini juga adalah secara spontan kerana pihak produksi tidak menetapkan jadual penggambaran khusus untuknya.

"Disebabkan penggambaran 10 episod tersebut dilakukan di rumah kami, itu yang menjadikan program ini nampak lebih realistik termasuk dengan kehadiran Yahaira.

"Ketika penggambaran musim kedua, Lisa masih mengandungkan Yusof Leonne," katanya yang dikurniakan sepasang anak, Yahaira Leanne (15 September 2015) dan Yusof Leonne (23 April 2017).

Sebelum ini, memang jarang pasangan ini berkongsikan perihal anak-anak mereka di laman sosial. Namun jelas Yusry, program yang berteraskan edutaiment itu menceritakan pengalaman mereka sebagai ibu bapa, jadi penampilan Yahaira dan Yusof adalah perkara normal.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


JUAL PAU VIRAL DI TIKTOK - BIENDA DISANGKA HIDUP SUSAH, INI JELAS TUAN BADAN

Baru-baru ini, viral sebuah video TikTok yang memperlihatkan kegigihan penyanyi Bienda sedang berniaga pau dikongsi oleh seorang individu. Rata-rata netizen memuji wanita penjual pau itu apabila sanggup berpanas demi mencari rezeki.

"Cantik tapi sanggup berpanas demi rezeki." - "MasyaAllah cantiknya, semoga Allah pelihara akhlak dan imannya sentiasa." - "Kirim salam pada wanita itu. Bidadari mana ni? Kalau dekat, hari-hari saya beli pau kat dia," antara komen-komen netizen.

Namun begitu, gara-gara video tersebut, ramai yang menyangka Bienda kini berdepan kesukaran hidup. Bienda ketika ditanya berhubung hal tersebut mendedahkan, dia dihubungi ramai pihak yang ingin mengetahui keadaan terkininya.

Bagaimanapun, Bienda atau nama sebenarnya Nor Razlinda Razli, 37, berkata, status sebagai seorang selebriti bukanlah halangan untuk dia mencuba sesuatu yang baharu.

Klik untuk gambar besar

"Betul, memang ramai yang menghubungi bertanyakan adakah sekarang saya hidup susah kerana berniaga pau di tepi jalan? Hidup saya masih seperti biasa lagi. Hanya mahu mencuba satu pengalaman baharu dalam berniaga.

"Sebenarnya ini adalah perniagaan milik suami dan saya seronok menolong. Bukan hanya untuk diri sendiri malah saya juga dapat membantu peniaga kecil lain apabila mempromosikan perniagaan mereka," jelas Bienda yang mengusahakan sebuah gerai Pau Pau Bienda bersama suaminya yang tarletak bersebelahan Petronas di Jalan Kuching, Kuala Lumpur.

Dalam pada itu, Bienda yang juga anak kepada penyanyi Shieda, berkata, usaha yang dilakukan itu sedikit sebanyak memberi galakan kepada orang ramai yang kehilangan pekerjaan untuk memulakan perniagaan.

Selain itu, dia yang turut mempunyai perniagaan tudung jenama sendiri mengakui sukar memasarkan produk dalam acara-acara jualan besar seperti sebelum ini.

"Disebabkan pandemik, tak banyak acara jualan yang berlangsung. Jadi perniagaan tudung saya hanya dilakukan secara atas talian sahaja. Saya juga mengharap dengan perniagaan pau ini dapat memberi galakan mereka yang kehilangan kerja untuk cuba berniaga kerana memang boleh buat duit," ujarnya.

Dalam masa sama, dia juga tidak sangka perniagaan yang diusahakan sejak hujung Disember 2021 semakin mendapat sambutan. Malah ada peminat yang jauh sanggup datang untuk merasa sendiri pau jualan Bienda.

"Tak sangka pula jualan pau ini sudah menjadi bualan ramai. Sebagai seorang selebriti ini adalah kelebihan yang boleh saya gunakan untuk tujuan promosi. Selain itu saya galakkan juga peminat yang berada di luar Kuala Lumpur untuk mencari rangkaian jenama pau ini di kawasan berhampiran mereka.

Melihat susah-payah peniaga kecil lain mempromosikan produk mereka seperti ini memberi satu pengalaman baru buat saya," tutur Bienda yang mendirikan rumah tangga dengan Kamarul Zariman Abd Rahman pada Oktober 2009 dan dikurniakan dua orang cahaya mata iaitu Lavienda Namiraz serta Laxiendra Namiraz.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HIDAYAH KECEWA ALI LETAK BATU NISAN DI PUSARA ABAM TANPA PENGETAHUANNYA

"Saya pun tak tahu yang dia buat batu nisan ni. Dia tak hubungi saya langsung. Saya tahu lepas tengok di Instagram. Saya malas nak cakap apa-apa, baik saya diam saja," demikianlah kata balu kepada Allaryarham Abam Bocey, Nor Hidayah Mohd Ali dalam nada kecewa.

Hidayah tidak menyenangi tindakan Ali Puteh kerana dia tidak dimaklumkan kepadanya mengenai batu nisan dan binaan kubur di pusara arwah suaminya itu yang dibina selepas lima bulan meninggal dunia. Ali berkongsi perkara berkenaan menerusi laman Instagram miliknya yang turut meminta pengikutnya yang ingin menziarahi pusara Allahyarham Abam untuk mendoakan kesejahteraan arwah.

Dalam pada itu, bapa Nor Hidayah iaitu Mohd Ali Bahtin turut melahirkan rasa kecewa kerana anaknya seolah-olah tiada hak ke atas kubur arwah Abam: "Memang kami tak tahu ahli keluarga arwah bina kepok di kubur arwah hari ini," kata Mohd Ali.

Nor Hidayah dan Abam melangsungkan perkahwinan pada 8 Disember 2017 di Masjid Jamek Sultan Hishamuddin, Sabak Bernam. Pasangan itu dikurniakan seorang cahaya mata lelaki Syed Uthman Hamzah Al-Juffrey yang kini berusia 14 bulan. Allahyarham Abam atau nama sebenar Syed Umar Mokhtar Syed Mohd Redzuan meninggal dunia pada 10 Februari lalu selepas dua hari mengalami demam.

Klik untuk gambar besar

www.myartis.com / Sumber: mStar

         ________________________

:: FACEBOOK


ALAMI BENGKAK JANTUNG, JANGKITAN KUMAN - WAN MAIMUNAH RASA TERPINGGIR

Seniwati Wan Maimunah yang kini dirawat di Hospital Jasin, Melaka selepas mengalami bengkak jantung dan jangkitan kuman pada paru-paru menitiskan air mata ketika menerima kunjungan Timbalan Presiden, Persatuan Seniman Malaysia (Seniman) Zulkifli Mohamad, 50, bersama Zuraini Kasim.

Ini kerana Wan Maimunah tidak menyangka ada pihak  yang masih mengingatinya dan sudi meluangkan masa melawat dia yang kini sedang sakit.

Ketika melawat seniwati itu semalam, Zulkifli atau lebih dikenali sebagai Zack, bekas anggota kumpulan Kool telah menyampaikan sumbangan bagi pihak Seniman kepada Wan Maimunah.

Menurut Zulkifli, Wan Maimunah atau nama sebenarnya Wan Maimunah Wan Abdul Aziz, 63, dimasukkan ke hospital itu beberapa hari lalu selepas mengalami sakit dada.

"Kak Wan sebelum itu sudah mendapatkan rawatan di beberapa hospital namun penyakitnya gagal dikesan sehiggalah pihak Hospital Jasin mengesyaki dia menghidap sakit berkenaan," katanya ketika dihubungi.

Zulkifli berkata, pihak Seniman mendapat tahu berita itu beberapa hari lalu dan terus memutuskan melawatnya pada Ahad untuk bertanya khabar dan memberi sedikit bantuan.

Tambah Zulkifli lagi, dalam pertemuan itu Wan Maimunah menceritakan sebelum ini dia berada di Mekah selama sebulan sebelum pulang dan tinggal bersama anak angkatnya di Sungai Udang, Melaka.

Katanya, Wan Maimunah sering mengalami sakit dada sehinggalah dia ditahan di hospital itu ketika mendapatkan rawatan.

"Dalam pertemuan itu Kak Wan turut meluahkan perasaan sedih apabila dia tidak lagi mendapat tawaran berlakon sejak kebelakangan ini dan berasa seolah-olah dipingirkan," ujarnya yang turut berkata bahawa pihak Seniman akan memantau keadaan kesihatan pelakon itu dan memberi bantuan sewajarnya jika keadaan memerlukan.

Sementara itu, Wan Maimunah yang dihubungi malam semalam meminta maaf tidak dapat untuk ditemubual kerana keadaan kesihatannya yang tidak mengizinkan.

"Minta maaf ya 'anak'...  Kak Wan tak boleh nak bercakap, letih sangat ni. Nanti-nantilah ya. Minta maaf sangat ya," pintanya.

Dalam kerjaya seni, Wan Maimunah banyak berlakon dalam drama dan filem tempatan termasuklah berkebolehan membawakan watak komedi dan antagonis.

Dia pernah memenangi kategori Artis Komedi Wanita Popular, Anugerah Bintang Popular Berita Harian (ABPBH) selama lima tahun berturut-turut dari 1992 sehingga 1996.

Pada tahun 2002, dia memenangi Pelakon Pembantu Wanita Terbaik, Anugerah Skrin menerusi drama  Rumah Di Tengah Sawah.

Wan Maimunah pernah gagal dalam beberapa perkahwinannya termasuklah dengan usahawan dari Johor iaitu Makpol Saimon, 57.

Mereka berkahwin pada 14 Disember 2013 di sebuah hotel di Johor Baru dan bercerai pada April 2015 tanpa berkongsi sebabnya.

Sumber & foto: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DOA DI SEPANYOL MAKBUL - DIANA AMIR KINI HAMIL ANAK KEDUA

Pelakon dan hos Diana Amir, 29, yang berharap agar dikurniakan cahaya mata lagi termakbul apabila dia disahkan hamil lima minggu sekembali dari kunjungan ke Seville, Sepanyol pada April lalu.

Menurut Diana, dia berdoa dianugerahkan cahaya mata kedua ketika menyertai pertubuhan bukan kerajaan (NGO), Ukhwah 4 Ummah (U4U) melawat tapak pembinaan masjid pertama di bandaraya itu.

"Ketika tiba di sana, masing-masing memasang niat termasuk saya yang memang berharap dapat menambah ahli keluarga memandangkan anak sulung kami sudah berusia setahun lebih.

"Nyata doa saya dimakbulkanNya. Sepanjang seminggu di bumi yang pernah menjadi pusat kegemilangan pemerintahan Andalusia, sebenarnya itu pertama kali saya berjauhan dengan anak.

"Walaupun agak sedih meninggalkannya kerana dia masih menyusu badan, nampaknya perancangan Allah yang terbaik," ujar Diana dipetik sebagai berkata.

Untuk rekod, Diana berkahwin dengan usahawan, Mohd Habibbullah A Rahman pada Oktober 2013 dan hasil perkahwinan tersebut, mereka dikurniakan anak perempuan yang kini berusia setahun dua bulan.

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAK TAHAN SABAR - EINA AZMAN DEDAH DESIGNER PENIPU YANG TAK BAYAR HUTANGNYA

"Saya sengaja mendedahkan perbualan kami kerana saya sudah tidak tahan lagi dengan sikap pereka fesyen ini. Tapi tak perlulah saya dedahkan siapa dia," demikianlah kata Datin Paduka Eina Azman apabila dia memuat naik screenshot perbualannya dengan seorang pereka fesyen yang didakwa telah menipu serta berhutang dengannya di laman IGnya.

Menurut Eina, tahap kesabarannya ada batasnya dan dia tidak menyangka pereka fesyen yang dikenalinya itu sanggup berbuat demikian.

"Dia telah berhutang dengan saya sejak April lalu tetapi sehingga kini tidak lagi membayarnya walaupun  sudah berjanji akan berbuat demikian  beberapa bulan lalu.

Klik gambar untuk size besar

"Saya tidak berniat untuk membuka aibnya tetapi saya memuat naik posting itu supaya ianya memberi pengajaran kepada orang lain agar jangan mudah mempercayai orang dengan sewenang-wenangnya.

"Saya tak sangka pada awalnya dia siap merayu kerana amat memerlukan wang untuk membayar sewa kedainya tetapi bila tiba masanya untuk bayar hutang dia menghilangkan diri," ujar Eina dipetik sebagai berkata.

Eina diminta mengulas selepas dia memuat naik luahan rasa mengenai seorang pereka fesyen yang didakwa telah menipu serta memperdayakannya demi wang.

Jawab Eina, apa yang membuatkan dia kecewa adalah pereka fesyen itu sehingga sekarang tidak membayar hutangnya tetapi dengan senang lenangnya telah menaja pakaian untuk ramai artis lain.

"Dia menghilangkan diri dengan tidak membayar hutang saya tetapi di akaun Instagramnya pula aktif memuat naik gambar dia menaja baju artis sana sini.

"Jumlah yang dipinjam itu tidak banyak  tetapi caranya itu membuatkan saya geram apatah lagi dia sengaja jadikan pembantu peribadi saya seperti peminta sedekah," jelasnya.

Tindakannya itu telah membuatkan ramai peminat dan pengikutnya di Instagram mula meneka beberapa nama pereka fesyen namun Eina sehingga kini tidak mendedahkan namanya kerana tidak mahu membuka aib si polan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MAKAN, MINUM TANPA TIUB - SALEEM KINI SEMAKIN PULIH

"Alhamdulillah keadaan Saleem semakin baik dan dia kini tidak lagi menggunakan tiub untuk menikmati makanan.

"Cuma dia belum boleh bercakap seperti biasa kerana badannya masih lagi lemah kerana penat melawan sakit terlalu lama. Saleem seorang yang kuat dan dia lawan sakit.

"Berkat doa dan sokongan keluarga, rakan-rakan selebriti dan peminat juga membuatkan Saleem semakin pulih," kata isteri penyanyi Saleem, Juriah Bachok atau lebih mesra disapa Julia.

Julia berkata yang suaminya kini semakin menunjukkan perubahan positif selepas 10 hari berada di hospital.

Saleem sebelum ini dimasukkan ke wad pemantauan telah dipindahkan ke wad biasa, Pusat Pakar Universiti Kebangsaaan Malaysia (PPUKM) yang lebih privasi sejak Rabu lalu.

"Saleem dipindahkan ke wad biasa selepas doktor mengesahkan keadaannya semakin pulih. Tapi selepas itu kami tukar lagi ke bilik yang lebih privasi supaya dia dapat rehat dengan secukupnya.

"Boleh katakan setiap hari ada orang datang melawat. Insya-Allah mungkin esok, lusa atau beberapa hari lagi Saleem akan dibenarkan pulang ke rumah," ujarnya.

Klik untuk gambar besar

Saleem dimasukkan ke PPUM pada 4 Julai lalu akibat demam panas hampir sebulan.

Julia memberitahu dia tidak sabar untuk membawa pulang suaminya dan bekerja mencari rezeki seperti biasa.

"Sebenarnya dah bosan duduk di hospital ini. Saleem pun rasa tak sabar nak balik dan nak cari rezeki dengan membuat persembahan.

"Harap semua doakan yang terbaik buat Saleem dan terima kasih kepada yang tidak henti memberi sokongan," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SAKIT MATA - IRFAN HARIS TERIMA PETUA ANEH, TITIS AIR SUSU IBU

Menerusi satu entri yang dimuatnaik di Instagram, penyanyi Irfan Haris atau nama penuhnya, Irfan Haris Othman, 18, telah memuatnaik foto serta video matanya yang kemerahan dan memberitahu bahawa keadaan dirinya kini tidak berapa sihat ekoran mengalami masalah sakit mata.

"Hello does anyone know how to recover sakit mata ni?, aku dah macam hantu ju on ni oi send help," tulisnya di ruangan kapsyen.

Menerusi entri tersebut, pelantun lagu Honey itu berkongsi gambar dan sepotong video yang memaparkan keadaan kedua-dua belah matanya yang merah. Perkongsian tersebut kemudian menerima pelbagai respons dalam kalangan pengikutnya.

Klik untuk gambar besar

Rata-rata meminta agar bekas bintang Big Stage 2019 itu pergi berjumpa doktor bagi mendapatkan rawatan yang sewajarnya. Pada masa sama, ramai juga yang memberikan petua kepadanya untuk meredakan masalah mata merah tersebut.

Apa yang mencuri tumpuan apabila ramai yang memintanya untuk menggunakan susu ibu sebagai penawar: "Ia kedengaran agak sensitif, tetapi cuba guna susu badan. Ia benar-benar berhasil. Titiskan air susu ibu. Guna susu ibu sapu kat mata tu," komen sebahagian pengikutnya.

Cadangan netizen itu kemudian mendapat maklum balas Irfan yang benar-benar terkejut dengan petua yang diberikan kepadanya: "Saya tidak akan meletakkan sebarang susu kat mata saya kerana ia sangat aneh, apapun, terima kasih untuk semua tips, saya hargainya," tulis Irfan di ruangan Instagram Story.

www.myartis.com / Sumber & foto: Astro Gempak & Instagram Irfan Haris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU KOMEN 'BETINA' - CHE TA NAFI DITUJUKAN BUAT RITA RUDAINI

Sebelum ini, Rozita Che Wan atau lebih mesra disapa Che Ta ini ada meninggalkan komen di laman Instagram milik isteri kepada pelakon Aqasha, Baizura Sabri berhubung masalah rumah tangganya.

Apa yang menarik perhatian ramai adalah Che Ta telah menggunakan istilah 'betina' merujuk kepada wanita yang didakwa sebagai punca masalah rumah tangga Baizura dan Aqasha. Dek kerana komen itu, Che Ta telah dikecam teruk oleh netizen.

Menerusi beberapa spekulasi, nama Rita Rudaini didakwa sebagai wanita yang dimaksudkan sebagai orang ketiga antara Baizura dan Aqasha.

Klik untuk gambar besar

Oleh itu, ramai yang tertanya adakah Che Ta sebenarnya sengaja menujukan komen tersebut kepada Rita. Adakah mereka berdua juga sebenarnya berbalah?

"Sejujurnya, saya tidak tahu siapa sebenarnya orang yang dimaksudkan. Saya tak tahu langsung hujung pangkal cerita. Saya juga tidak mengenali siapa Baizura.

"Sebagai wanita, saya rasa tersentuh membaca luahan hati Baizura serta memahami perasaannya sebagai isteri dan ibu. Saya memahami perasaan wanita lain yang suaminya digoda.

"Ingin saya jelaskan yang saya tak tahu secara terperinci apa yang sedang berlaku. Siapa yang terlibat dalam hal ini pun saya tak tahu pada mulanya kerana saya memberikan komen secara general menerusi sudut pandang seorang wanita.

"Saya sendiri tiada isu dengan Rita. Saya tak pernah jumpa dengan Rita dan tak pernah berlakon dengan Rita. Saya tiada sebab mahu mengata atau mahu menujukan komen itu kepada Rita kerana saya sendiri tak tahu siapa yang dimaksudkan," jelasnya.

Dalam masa sama, Che Ta akui beliau sudah serik untuk meninggalkan sebarang komen sebelum membaca serta meneliti cerita yang sebenar.

Sumber: Astro Gempak

Foto: Rozita Che Wan IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TIADA NIAT MENGHINA - NABIL AHMAD MOHON MAAF SECARA TERBUKA

Seiapa yang menonton konsert pertama gegar vaganza 2 (GV2), pasti akan mendengar apa yang telah diperkatakan Nabil Ahmad melalui lawaknya itu.

Tetapi nampak gayanya lawak tersebut tidak menjadi sehingga menyebabkan dia dikritik hebat kerana menghina kumpulan OKU, Caliph Buskers.

Bagaimanapun, Nabil menjelaskan bahawa dia berasa begitu bersalah di atas keterlanjuran kata-katanya itu dan telah pun meminta maaf secara terbuka menerusi program yang dikendalikannya, MeleTOP.

"Rasa bersalah sangat apabila keterlanjuran kata-kata saya itu memang melampau. Hakikat nya sebelum ini saya memang rapat dengan ahli kumpulan Caliph Buskers, kami bersama-sama melepak dan bergurau bersama mereka.

"Mereka pun sudah mengenali saya yang memang suka bergurau kasar. Tak sangka pula boleh terlepas di atas pentas. Saya mohon maaf sebab saya rasa bersalah serta melampaunya apa yang saya lakukan itu.

"Saya lepas sahaja cakap begitu saya terus rasa 'down' kerana ahli keluarga saya juga ada yang juga yang kurang upaya (OKU). Macam tak patut apa yang saya buat itu, sebab kita tak tahu apa nasib kita di masa depan," jelasnya yang kesal di atas perbuatannya. itu.

Tambahnya lagi, selepas ini dia akan lebih berhati-hati apabila mengendalikan sesuatu program dan kemungkinan akan menukar 'angle' persembahan dan pengacaraan.

"Selepas ini saya akan menukar ‘angle’ yang lain dan tidak akan menyentuh fizikal apabila bercakap lebih-lebih lagi dengan orang kurang upaya (OKU)," katanya yang turut serta dalam program Majlis Zikir Perdana kelmarin. (rtky/h)

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HAZIQ HOT FM BAKAL TIMANG CAHAYA MATA

Tahniah diucapkan kepada penyampai radio Hot FM, Haziq Hussni, 26, yang bakal menimang cahaya mata pertama tidak lama lagi apabila isterinya, Ayunda Putri Mekarsari kini hamil empat bulan setengah.

Haziq yang berkongsi berita gembira itu meluahkan rasa syukur kerana sepanjang awal kandungan hingga memasuki trimester kedua isterinya tidak mengalami sebarang alahan sebaliknya mempunyai tabiat pelik iaitu gemar memakai baju Haziq.

"Alhamdulillah, kandungan Putri sudah hampir mencecah lima bulan. Tiada banyak perbezaan seperti sebelum hamil kerana Putri tidak mengalami alahan teruk, cuma perangainya saja sedikit berbeza.

"Saya perasan sikapnya kadang kala seperti saya, begitu juga dalam pemilihan makanan. Putri bukan saja suka pakai baju saya kerala kerana katanya lebih selesa, malah seleranya berubah kepada masakan pedas yang juga kegemaran saya," ujarnya dipetik sebagai berkata.

Pengacara program Nasi Lemak Kopi O (NLKO) itu berkata, sejak Putri disahkan hamil, masanya lebih banyak diluangkan dengan isteri tercinta sekali gus membantu serba sedikit urusan rumah tangga.

Haziq berkata, diberikan rezeki untuk menimang cahaya mata pada usia muda adalah impian mereka berdua dan berharap anugerah diberikan Tuhan itu menjadikannya lebih matang dalam menempuh kehidupan.

Terdahulu, penyampai radio segmen pagi terbabit mendirikan rumah tangga bersama pilihan hatinya yang juga wanita kelahiran Medan, Indonesia, pada 15 Julai lalu.

Sumber: Berita Harian

Foto: Haziq Hot FM IG & Ayunda Putri IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA 'CIK MAN' BUAT HAL KETIKA BERGAMBAR DI MAJLIS KONVO ANAK

Baru-baru ini, anak perempuan kepada pelakon veteran Kamarool Yusoff iaitu Nur Najihah Kamarozaman baru sahaja menamatkan pengajian peringkat sarjana muda di Universiti Sains Malaysia (USM) pada Jumaat lalu.

Namun apa yang menarik perhatian adalah aksi pelakon veteran yang berusia 64 tahun itu ketika mengambil gambar bersama anaknya apabila dia membuat gaya watak Cik Man dalam filem 'Rock Oo!'.

Menerusi perkongsian gambar tersebut, Kamarool memakai baju batik berwarna merah sambil membuat pose ikoniknya iaitu meletakkan tangan ke arah bibir yang dimuncungkan ketika menghadiri Majlis Konvokesyen USM di Pulau Pinang.

Klik untuk gambar besar

Pengguna laman sosial yang tercuit hati dengan foto tersebut memberitahu pelakon yang pernah popular menerusi filem 'Gila-Gila Remaja' itu memang masih tidak move on dengan gaya tersebut sehingga gambar bersama keluarga turut menjadi 'mangsa'.

"Ayah memang tak boleh move on dengan gaya macam itu ya, walaupun gambar konvokesyen bersama keluarga." - "Gaya ayah akak paling mantap dalam majlis semalam dengan gaya bergambar watak Cik Man," antara komen-komen pengguna laman sosial.

Dalam pada itu, Najihah, 24, menerusi kapsyen gambar tersebut memberitahu selain menerima ijazah sarjana muda dalam bidang Sains Kemasyarakatan, dia juga berjaya menamatkan latihan Kor Sukarelawan Siswa Siswi (SUKSIS).

"Selepas empat tahun, akhirnya berjaya juga sarungkan jubah konvo ungu ini. Alhamdulillah dua sijil dalam masa belajar iaitu Tauliah SUKSIS dan ijazah sarjana muda," tulisnya.

Sementara itu, pengikutnya turut mengucapkan tahniah atas kejayaannya malah ada yang sempat mengusik watak Cik Man dalam filem Rock Oo!

"Tahniah anak Cik Man. Semoga terus berjaya dan banggakan ibu ayah." - "Walaupun Cik Man dah tipu Rimba Bara tapi Cik Man berjaya didik anak sampai ke tahap ini. Tahniah," kata beberapa pengguna laman sosial.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA BUKAN NABI... TETAP LAKUKAN DOSA" - SYED MASIH MAHU KEKALKAN GELARAN DA'I

"Saya bukan nabi, bukan juga seorang wali, tetap melakukan dosa dan sebagainya. Tetapi tetap ada cita-cita untuk memberikan kebaikan kepada orang.

"Kalau orang tengok kita salah sikit, terus dilabel tunggang agama. Walhal apa yang saya katakan itu datang dari diri untuk menyebarkan elemen positif.

"Saya masih mengekalkan nama da'i kerana membawa maksud dakwah. Setiap individu berdakwah dengan cara masing-masing. Wartawan, penyanyi, peniaga dan semua orang ternyata mempunyai cara tersendiri untuk berdakwah.

"Peranan tersebut bukan hanya terhad dengan tazkirah dan ceramah semata-mata sebaliknya disebarkan menerusi kebaikan," itulah kata-kata pendakwah dan penyanyi, Da'i Syed.

Klik untuk gambar besar

Meskipun kes jenayah seksual melibatkan dirinya masih lagi dalam perbicaraan mahkamah, Da'i Syed atau nama penuhnya Syed Shah Iqmal Syed Mohammad Shaiful, 26, tetap tenang menjalani kehidupan seperti biasa.

Baru sahaja melancarkan lagu terbaru dan kini mula sibuk menjual biskut, timbul dakwaan mengatakan Syed Iqmal 'menunggang agama' bagi mengaut keuntungan bisnes yang diusahakan.

Tidak mudah melatah dengan dakwaan tersebut, Syed berkata dia bukan maksum dan tidak terlepas melakukan dosa. Tegasnya lagi, apa yang dilakukannya kini adalah mengenai pengetahuan agama yang dipelajari dan berhasrat untuk menyelitkan dakwah sambil berhibur.

www.myartis.com / Sumber: Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARINA ANJOULIE LANTIK FIRMA PERHUBUNGAN AWAM: "MEMINIMUMKAN KEROSAKAN SETELAH REPUTASI SAYA TERCEMAR"

Bagi membantu melindungi jenama peribadi, imej dan reputasinya, pelakon, usahawan dan selebriti media sosial, Zarina Anjoulie Lavocah telah membuat keputusan untuk melantik firma perhubungan awam Saiful Ridzuan.

Pelantikan itu juga antara lain untuk melindunginya daripada ancaman undang-undang yang diterima dari pihak tertentu dalam industri hiburan. Menurut Zarina, dia memutuskan untuk menggunakan kepakaran Saiful Ridzuan setelah menilai risiko krisis undang-undang yang terbaru ini.

Menurutnya, firma PR tersebut dilantik untuk membantu bagi krisis saman yang dimulakan oleh Fara: "Kes sama tersebut sebenarnya masih dalam proses dan masih lagi berjalan. Belum lagi ada keputusan," katanya.

Jelas Zarina, dia tidak akan berdiam diri lagi kerana semua pihak harus mengetahui kebenaran mengenai krisis ini: "Saya mempunyai tugas profesional untuk membersihkan nama saya untuk mencerahkan keadaan dengan berkongsi apa sebenarnya yang berlaku dan meminimumkan kerosakan setelah reputasi saya tercemar," ujarnya.

Terdahulu pelakon dan model, Fara Mendoza, menfailkan saman malu terhadap Zarina pada Januari lalu di Mahkamah Tinggi Seremban, Negeri Sembilan. Peguam Fara, Muhammad Akram Datuk Dr Abdul Aziz berkata, antara tuntutan dibuat memohon perintah larangan atau injuksi mahkamah bagi menghalang sebarang kenyataan fitnah tidak terus dikeluarkan Zarina terhadap Fara.

www.myartis.com / Sumber: Zarina Anjoulie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN - YATT HAMZAH TIMANG BABY GIRL KETIGA

Tahniah kami ucapkan kepada Yatt Hamzah yang telah selamat melahirkan cahaya mata ketiga yang juga seorang perempuan kelmarin (1 April 2018).

Difahamkan, bayi perempuan seberat 3.33 kilogram (kg) itu dilahirkan pada jam 12.10 tengah hari di sebuah pusat perubatan iaitu Hospital Naluri.

Yatt yang berkongsi berita gembira menerusi laman Instagram miliknya itu memberitahu, dia dan anaknya berada dalam keadaan baik.

"Kami sekeluarga menzahirkan rasa syukur atas kelahiran puteri kami yang ketiga ini. Jutaan terima kasih atas doa dan sokongan semua terutama keluarga, rakan dan pihak yang mendoakan termasuk pengikut media sosial," luahnya.

Klik untuk gambar besar

Yatt atau nama sebenarnya Haryati Hamzah itu berharap anaknya hasil perkahwinan dengan juruvideo, Mohammad Zulfadhli Khairuddin ini membesar menjadi insan yang baik.

"Mohon doakan agar anak ini jadi seorang mujahidah yang solehah dan hafizah al-Quran. Semoga dia menjadi hambaNya yang faqih lagi muttaqin," katanya.

Untuk makluman, Yatt bernikah dengan Zulfadhli pada 2016 dan dikurniakan dua cahaya mata perempuan iaitu Suci Humaira Iqlima dan bayi yang baru dilahirkannya ini.

Daripada perkahwinan lalu, Yatt memiliki seorang anak perempuan bernama Suci Hanania Malika.

www.myartis.com / Sumber: Yatt Hamzah IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HAZAMA BAKAL KAHWINI GENERVIE DISEMBER DEPAN

"Memang saya berhasrat untuk bernikah dulu pada bulan depan. Diharapkan, dengan pernikahan itu akan mengelakkan fitnah dan cakap-cakap orang mengenai hubungan kami," kata penyanyi Hazama yang bakal mengahwini pasangannya, Genervie Kam pada Disember depan setelah empat tahun menyulam cinta.

Difahamkan Hazama dan Genervie akan menghadiri kursus perkahwinan pada awal bulan depan bertempat di Setiawangsa, Kuala Lumpur. Genervie juga kini dalam proses untuk memeluk agama Islam.

"Alhamdulillah, dia (Genervie) pun kini dalam proses memeluk agama Islam dan keluarganya juga menerima saya dengan sebaiknya," tuturnya.

Mengimpikan sebuah majlis perkahwinan yang sederhana, Hazama memaklumkan bahawa majlis pernikahan mereka akan diadakan di masjid atau pejabat agama sahaja sebelum berkongsi berita itu kepada peminat.

Manakala bagi majlis persandingan pula, Hazama memberitahu yang majlis tersebut akan difikirkan kemudian kerana ia memerlukan persediaan besar selain kos yang tinggi.

"Mungkin saya akan bernikah di masjid atau pejabat agama saja. Lepas nikah, saya akan maklumkan kepada semua orang di laman sosial. Bukan saya tidak mahu menjemput ramai tetamu, cuma saya takut akan menjadi gementar apabila ramai yang datang. Jadi, saya akan memberikan video apabila majlis nikah selesai.

"Orang ramai memang mengharapkan saya mengadakan majlis perkahwinan besar-besaran seperti dianjurkan beberapa teman lain. Bukannya saya tidak mahu berbuat begitu, namun ia tetap berbalik kepada keadaan ekonomi dan kewangan. Jadi, saya rasa lebih elok kami berjimat," jelasnya.

Sebagai selebriti, pasti peminat ataupun masyarakat akan bercakap serta mencetuskan spekulasi kerana Hazama cuma mengadakan majlis sederhana. Namun, Hazama enggan memikirkan tanggapan orang lain, apa yang penting beliau ingin mendahulukan perkara yang wajib dan pernikahannya itu sah.

"Saya juga tidak kisah orang nak cakap apa sebab ia bukan perkara yang salah. Saya tidak boleh menghalang orang nak cakap apa, namun yang penting pernikahan kami sah," ujarnya dipetik sebagai berkata.

Tahniah kami ucapkan kepada Hazama dan Genervie kerana bakal mendirikan rumah tangga tidak lama lagi. InshaAllah segalanya akan dipermudahkan.

Sumber: Berita Harian

Foto: Hazama IG & Genervie Kam IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TIZ KESAL DENGAN JIRAN: "PAKAI KOPIAH TAPI KESIAN ADAB TAKDE, ANGKUH"

Pelakon Tiz Zaqyah baru-baru ini telah meluahkan rasa berang dengan sikap jirannya yang angkuh dan mementingkan diri menerusi InstaStory miliknya. Dalam entri tersebut, Tiz berkata sebuah kereta milik jirannya diletakkan di hadapan rumahnya.

Menurut Tiz, dia baru sahaja berpindah masuk ke rumah barunya dan proses untuk memindahkan barang agak sukar apabila kereta jiran berkenaan menghalang laluan mereka. Lebih menyakitkan hati apabila bapa Tiz menegur jiran tersebut, individu berkenaan membalas pertanyaannya dengan angkuh sekali.

Macam-macam hal orang zaman sekarang. Hidup dalam berjiran sikap bertolak ansur sangat penting, mana tahu suatu hari nanti kita memerlukan bantuan antara satu sama lain. Tapi, memang sakit hati jika dapat jiran yang mementingkan diri. Apa pun diharap kita semua lebih peka dengan keadaan sekeliling lebih-lebih lagi jika hidup berjiran.

Klik untuk gambar besar

www.myartis.com / Sumber & foto: CARI Forum & Instagram Tiz Zaqyah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEMUA TAHU AMY DAH KELUAR SEARCH... TAPI SAYA RALAT PEMINAT BERPECAH" - DIN

"Saya pun tak tahu nak cakap macamana kerana itu hak mereka. Semua orang tahu abang Amy dah keluar Search. Perkara ini kena tanya dia sendiri. Biarlah dia buat kenyataan. Tapi saya ralat kerana peminat sudah berpecah. Pada saya, band berpecah tak apa. Abang Amy yang paling berusia dalam kumpulan patutnya berfikiran lebih matang.

Isu ini kalau ditangani dengan baik dari awal dan cara yang betul tiada masalah sebenarnya," ujar pemain gitar kumpulan Search, Noordin Mohd Taib yang mengakui berlapang dada dengan gabungan Amy bersama Nasir, Hillary dan Man Kidal yang kini dalam pembikinan album terbaharu.

Menurutnya, dia dan adiknya, Kid mendoakan yang terbaik serta menyerahkan kepada peminat samada mahu menyokong siapa. Tambah Noordin atau Din, dia menyerahkan kepada Amy dan anggota lain berkenaan perkara itu.

"Saya akan pakai nama Search kerana tak keluar lagi. Saya akan gunakan dan sampai bila-bila takkan lepaskan Search. Perkara ini berlaku tanpa pergeseran. Apabila ini berlaku saya pun tak boleh jawab. Kami bukan tak kenal sesama sendiri. Kata orang kalau ada masalah boleh bawa berbincang. Kita tengok sajalah. Saya tak boleh buat apa kerana saya masih Search," katanya.

Din berkata, jika ditanya kepada semua peminat pun, mereka akan mengakui dia masih anggota Search sebenar: "Industri kita bukan besar. Sebenarnya nama Search yang besar dan bukan anggotanya. Ini perebutan nama sebenarnya," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 TAHUN PEREKA HIASAN - KAER NEKAD TINGGALKAN

Akui sukar membuat keputusan itu, namun penyanyi Kaer Azami memberitahu yang dia nekad dan sanggup meninggalkan kariernya sebagai pereka hiasan dalaman yang diceburinya sejak lapan tahun lalu kerana cintanya terhadap bidang muzik tidak pernah pudar walaupun sudah lama menyepi.

"Lapan tahun saya kerja sebagai pereka hiasan dalaman dan kemunculan single bersama Amylea berjudul Tak Pernah Hilang kembali membuka jalan kepada saya dalam bidang muzik.

"Walaupun sukar juga membuat keputusan itu tetapi saya tidak menyesal sebab muzik adalah cinta dan jiwa saya. Saya mengambil keputusan berhenti pun kerana ingin fokus seratus peratus kepada nyanyian," katanya yang mahu memberi tumpuan kepada dunia seni.

Dalam pada itu, Kaer tidak menafikan populariti lagu 'Tak Pernah Hilang' menjadi pendorong kepadanya untuk kembali bersemangat merancakkan kembali karier seninya.

Klik untuk gambar besar

Malah kata bekas peserta Akademi Fantasia musim kedua (AF2) itu, dorongan daripada rakan-rakan industri termasuk rakan duetnya, Amylea membuatkan dia lebih yakin dengan keputusannya.

"Ini saya namakan rezeki... Alhamdulillah lagu itu sedikit sebanyak berjaya melonjakkan kembali nama saya dan itu adalah peluang yang perlu saya gunakan sebaik-baiknya.

"Sokongan dan dorongan daripada rakan-rakan juga membuatkan saya lebih yakin kerana jujurnya saya takut juga kerana zaman sudah banyak berubah.

"Tetapi saya perlu ambil setiap peluang yang ada untuk buktikan diri sebagai penyanyi dalam menarik minat peminat baru," jelasnya.

Bercakap mengenai karier muzik, Kaer berkata, selain bakal muncul dengan single duet bersama Amylea untuk drama bersiri 'Nur 2' tidak lama lagi dia juga sedang rancak merencanakan karier solonya.

Kata Kaer, dia sedang dalam proses menghasilkan single terbaharunya yang dijangka berada di pasaran pada tahun hadapan.

"Kalau ditanya ramai mahu saya tampil dengan lagu balada seperti Izinkan Aku Pergi dan Tak Pernah Hilang namun untuk single solo, saya mahu tampil kelainan. Barangkali muzik yang lebih 'nakal' yang mengetengahkan genre pop R&B," katanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - PELAMIN PERTUNANGAN ANAK ROSYAM NOR

Persiapan majlis pertunangan anak pelakon dan penerbit Rosyam Nor iaitu Anniesha yang tidak diketahui tarikh dan tempatnya. Difahamkan, ia telah mendapat sentuhan pereka persiapan perkahwinan dan pertunangan Ariwedding Couture yang berpengalaman dalam bidang tersebut.

Apa-apapun, tahniah diucapkan buat Rosyam atas khabar gembira tersebut. Nampaknya lepas ini, bolehlah kita merasa nasi minyak pula. Alahai..!

Klik untuk imej besar...

Rosyam bersama pereka majlis Ariwedding Couture...


ALLY DAN FARAH SAH SUAMI ISTERI

Meskipun harapan Ally Iskandar mahu melafazkan akad dengan hanya sekali lafaz, namun hasratnya itu tidak kesampaian apabila terpaksa melakukannya dua kali lafaz sebelum sah bergelar suami kepada Nurfarahin Romli.

Majlis pernikahan tersebut telah berlangsung di Masjid Kristal, Taman Tamadun Islam, Pulau Wan Man, Terengganu, tepat jam 10:03 minit pagi ini.

Klik untuk imej besar...

Ally dilihat segak bergaya mengenakan baju melayu putih telah dinikahkan berwakil wali bapanya, Romli Bin Ismail oleh jurunikah kawasan Kampung Atas Tol, Tuan Haji Mohd Abu Bakar dengan mas kahwin berjumlah RM250.

Terdahulu, Ally  menerima sembilan dulang hantaran daripada pihak perempuan iaitu set pakaian lelaki, sedulang manisan, kelengkapan baju melayu, sejadah dan jubah, gubahan bunga rampai, replika rumah, sebuah iPhone dan sebentuk cincin.

Sementara pihak perempuan pula menerima tujuh dulang hantaran berupa gubahan sirih junjung, telekung dan sejadah, sebentuk cincin dan mas kahwin, sebuah rumah, sebuah Mac Book Pro, sehelai baju kurung dan senaskhah Al-Quran.

Dianggar lebih 100 jemputan daripada pihak lelaki dan perempuan hadir bagi memeriahkan majlis pernikahan kedua-dua pasangan pengantin ini yang dilakukan dalam suasana meriah tetapi sederhana.


SELAMAT BERSALIN - 'BABY BOY'  KEDUA TAMBAH SERI SAMBUTAN RAYA EYRA HAZALI & SUAMI

"Alhamdulillah syukur. Hero kedua kami lahir pada 29/4/2022, pukul 6:18 petang. Terima kasih kepada yang mendoakan," demikianlah tutur pelakon, Eyra Hazali yang memaklumkan dirinya telah pun selamat melahirkan cahaya mata keduanya semalam.

Hantaran itu disertakan bersama foto yang merakamkan Eyra sedang memangku anak keduanya sambil tersenyum bersama suami dan anak sulunynya,  Muhammad Hayder Qhalish. Ruangan komen foto berkenaan dihujani ucapan tahniah daripada pengikutnya.

Untuk makluman, Eyra atau nama sebenarnya Hazirah Qasdina Hazali mendirikan rumah tangga dengan penjaga gol pasukan Johor Darul Ta'zim (JDT), Muhammad Haziq Nadzli pada 1 November 2019. Kini pasangan ini sudah dikurniakan dua cahaya mata lelaki.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJAT AKUI DIRINYA DALAM MV: "BARU KORANG TAHU BETAPA CANTIKNYA... SIKIT HABUK PUN TAK ADA BUAT MUKA"

Sebelum ini, nama Sajat atau nama sebenarnya Muhammad Sajjad Kamaruz Zaman menjadi bualan selepas baru-baru ini tular video di media sosial memaparkan usahawan sensasi itu dalam sebuah muzik video berjudul 'Kekasih Pujaan' yang dinyanyikan oleh Datuk Sharifah Aini.

Video tersebut sekaligus mengejutkan ramai apabila Sajat dilihat memakai persalinan baju Melayu serta bersongkok dalam muzik video tersebut.

Dalam pada itu, Sajat menerusi satu video tular di TikTok telah mengakui remaja lelaki yang menari dengan lengkap berbaju Melayu itu adalah dirinya serta mengatakan dia memang sudah popular sejak dulu lagi.

Klik untuk gambar besar

"Memang saya pun, kenapa. Cantik sangat saya? Dah kenapa video tu, cantik lawa. Baru korang tahu betapa cantiknya Sajat daripada dulu. Sikit habuk pun tak ada buat muka, daripada dulu muka sama je.

"Tak perlu nak kantoi, saya memang popular dari dulu, muka saya daripada kecik orang nak ambil untuk video klip," kata Sajat yang menjelaskan sejak dari dulu lagi dia tidak mengubah wajahnya seperti yang didakwa netizen.

Pada Februari lalu, Sajat memaklumkan bahawa dia sudah menukar jantinanya kepada wanita secara sah di Australia. Sajat berkata dia meraskan seperti dilahirkan semula dan gembira kerana proses menukar status jantina di negara itu mudah dilakukan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::